Fuzz Club

Tricky
2018-01-20 21:00 UTC | Fuzz Club, PIREOS 209 KAI PATRIARXOU IOAKIM 1, Athens, Greece
O Tricky, μία από τις σπουδαιότερες προσωπικότητες της παγκόσμιας μουσικής σκηνής για περισσότερα από 25 χρόνια, επιστρέφει στο Fuzz Live Music Club το Σάββατο 20 Ιανουαρίου 2018, για ακόμα μία υποβλητική βραδιά, έχοντας στις αποσκευές του ένα από τα καλύτερα albums της καριέρας του, το “Ununiform”, το οποίο κυκλοφόρησε τον Σεπτέμβριο του 2017 αποσπώντας αποθεωτικές κριτικές.
Η προπώληση ξεκινά στα 20 ευρώ και για περιορισμένο αριθμό εισιτηρίων. Μετά την εξάντλησή τους, θα συνεχιστεί στα 22 ευρώ. Στο ταμείο, η τιμή θα είναι 25 ευρώ.

Λίγες μέρες πριν γιορτάσει τα 50ά του γενέθλια, ο Adrian Thaws θα μας παρουσιάσει τον φετινό 13ο δίσκο του “Ununiform”, που τον βρίσκει να δημιουργεί ξανά ένα ολότελα δικό του κλειστοφοβικό σύμπαν, γεμάτο pop ανατροπές, trip-hop μεγαλείο και βέβαια τις γυναικείες φωνές να στοιχειώνουν τα πάντα! Μαζί βέβαια με κλασικές στιγμές από ολόκληρη την δισκογραφία του, που μεταμορφώνουν κάθε συναυλία του σε εμπειρία προσωπική και μαζική, την ίδια στιγμή.

Ο Tricky ξανασμίγει μετά από 15 χρόνια με την Martina Topley-Bird την οποία σύστησε στον πλανήτη με το αριστουργηματικό ντεμπούτο του “Maxinquaye” το 1995, στο ήδη κλασικό “When We Die”. Το ίδιο ισχύει και για την διάσημη ηθοποιό Asia Argento στο αποκαλυπτικό ντουέτο “Wait For Signal”.
H σήμα-κατατεθέν φωνή του είναι παρούσα – για την οποία η Bjork του είχε πει “ποτέ μην κάνεις μαθήματα για να τραγουδάς”, θεωρόντας τη μοναδική – συνοδεύοντας το δικό του ιδιόμορφο ρυθμό και την ιδιαίτερη αίσθηση της μελωδίας.
Ξεκινώντας το 1985, ως ένα σημαντικό γρανάζι στη μηχανή των Massive Attack, κατάφερε να δημιουργήσει ένα δικό του δρόμο. Δεκατρείς δίσκους μετά, με τον φετινό να κυκλοφορεί από τη δική του εταιρεία, συνεχίζει να αναζητά νέους δρόμους και έμπνευση, επηρεάζοντας ταυτόχρονα και ακατάπαυστα τη σύγχρονη μουσική σκηνή.
Κατά καιρούς, έχει συνεργαστεί με σπουδαία ονόματα, όπως οι Red Hot Chili Peppers, PJ Harvey, Bjork, Neneh Cherry, Beyonce, Bobby Gillespie (Primal Scream), Cyndi Lauper, Jay-Z, Alanis Morissette, Ed Kowalczyk (Live), Nneka κ.α.

Έγραψαν για το “Ununiform”:
“O πιο… Tricky δίσκος εδώ και χρόνιa” / Q Magazine
“Ο καλύτερος δίσκος του από την εποχή του ‘Pre-Millennium Tension’” / Under The Radar
“Τα έχει βρει με την trip-hop κληρονομιά του αλλά υπάρχουν στιγμές που φανερώνουν πως πάντα θα μένει ανήσυχος, κοιτώντας το επόμενο καπνισμένο όραμά του.” / Uncut
ΔΙΑΘΕΣΗ ΕΙΣΙΤΗΡΙΩΝ:
Online: www.viva.gr ή τηλεφωνικά / order by phone : 11876
Φυσικά σημεία / Στα καταστήματα Reload, Seven Spots, Media Markt, στο Viva Kiosk Συντάγματος (Πλατεία Συντάγματος 4, καθημερινά 9:00-21:00) και στο Viva Spot Τεχνόπολης (μέσα στον χώρο της Τεχνόπολης, είσοδος από οδό Περσεφόνης, Δευτ-Σαβ 11:00-19:00. Ευρυπίδης βιβλιοπωλεία (Αθήνα): Χαλάνδρι (Aνδρέα Παπανδρέου 11, εντός στοάς), Κηφισιά (Λ. Κηφισίας 310).
LINKS
www.trickysite.com
Facebook
YouTube channel
Instagram

Trashformers: Christmas Special 80's 90's 00's party!
2017-12-25 22:00 - 2017-12-26 07:30 | Fuzz Club, PIREOS 209 KAI PATRIARXOU IOAKIM 1, Athens, Greece
πλέον είναι δεδομένο… ΧΡΙΣΤΟΥΓΕΝΝΑ = μελομακάρονα + Trashformers!
Tο νο1 διαγαλαξιακό party έρχεται για το καθιερωμένο πολυαναμενόμενο Christmas Special event ! έχουμε και λέμε:
❄ το πιο υπερχορευτικό DJ set απευθείας βγαλμένο από την καρδιά των 90’s (αλλά και 80΄s και 00’s)
❄ οπτικοακουστικό υπερθέαμα με υπερθεματικό υλικό που μας έδωσε το ίδιο το πνεύμα των Χριστουγέννων!
❄ TFs live show των TFs / christmas edition… προφανώς!
❄ αγαπημένοι guests για να ζωντανέψουν τις μεγάλες τους επιτυχίες
❄ χορός μέχρι να αλλάξει η χρονιά… τουλάχιστον!!!
❄ χιόνια στο καμπαναριό
❄ μελομακάρονα δεν θα έχουμε, φάτε τα πριν έρθετε για να έχετε δυνάμεις!
Οι Trashformers, οι συνήθεις ύποπτοι πίσω από τα πιο εκρηκτικά events της πόλης, επίσημοι εκπρόσωποι της γνήσιας, ακραίας, ακομπλεξάριστης διασκέδασης και ανεύθυνα υπεύθυνοι για την αναβίωση της τρέλας των 90’s, μαζεύουν ήδη όλα τα ειδικά συστατικά και ετοιμάζουν τη μυστική συνταγή για το τέλειο υπερ-Party!
Χριστούγεννα χωρίς Trashformers δε λέει μία.
Christmas Special 2017 / Ανήμερα τα Χριστούγεννα όπως πάντα!
Fuzz Live music club
/ ώρα έναρξης 23:04
/ είσοδος με μπίρα/κρασί 10
/ κρατήσεις στο 2103450817

The Christmas Boogie #6 - The 6 Fireballs live
2017-12-17 21:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Kυριακή 17 Δεκεμβρίου στις 20:00
Christmas Boogie #6 – Το μεγάλο rock ‘n’ roll πάρτι από τους Rollin’ Foxes!
Το πρόγραμμα περιλαμβάνει (όπως πάντα, έτσι και αυτή τη φορά): live μπάντες και καλλιτέχνες από την Ελλάδα και το εξωτερικό, DJ sets, υπέροχες μουσικές και φυσικά πολύ χορό!
Kαλεσμένοι μας αυτοί τη φορά, είναι η υπέροχη μπάντα από την Τσεχία, οι 6 Fireballs! Μία πραγματικά καταπληκτηκή μπάντα, με αυθεντικούς rock ‘n’ roll, jumpswing & boogie woogie ήχους, που θα μας μας κάνει να θέλουμε να χορεύουμε συνέχεια αλλά και να απολαμβάνουμε το σώου που δίνουν επί σκηνής!
Με λίγα λόγια, πρόκειται για μία μπάντα που ξέρει πολύ καλά πως να μας διασκεδάσει, είτε χορευτικά, είτε οπτικά!
Το live θα ανοίξουνε οι “δικοί μας” HiRollers! Πρόκειται για μία από τις παλαιότερες μπάντες του είδους και σίγουρα η καλύτερη! Αυτό σημαίνει πως θα έχουμε το καλύτερο ζέσταμα για ό,τι πρόκειται να ακολουθήσει.
Πριν την έναρξη της συναυλίας, στα διαλείμματα ανάμεσα στις εμφανίσεις των καλλιτεχνών αλλά και μετά το πέρας αυτών οι DJs Manos K και Silvery Theodore, θα φροντίσουν να κρατήσουν ζεστή την υπέροχη πίστα του καλύτερου live stage της Αθήνας, του Fuzz Live Music Club.
Το 6ο Christmas Boogie, θα είναι σίγουρα μια βραδιά που θα σας μείνει αξέχαστη!
Είσοδος 10 ευρώ ταμείο & προπώληση
Πληροφορίες στο FB: Rollin’ Foxes

Dead Brothers + Appalachian Cobra Worshipers
2017-12-15 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Οι Dead Brothers επιστρέφουν για τη μεγαλύτερη βραδιά τους στην Αθήνα, την Παρασκευή 15 Δεκεμβρίου στη σκηνή του Fuzz Live Music Club. Η εκκεντρική funeral rock band με την μόνιμα αντισυμβατική σκηνική παρουσία θα μοιραστεί με το ελληνικό κοινό λίγο από το ζοφερό και μακάβριο rock’n’roll της, κατευθείαν από τα βουνά της Ελβετίας. Τη βραδιά θα ανοίξουν οι Appalachian Cobra Worshipers σε swamp blues / dirty gospel ρυθμούς.

Εισιτήρια προπωλούνται προς 20 ευρώ. Στο ταμείο, η τιμή θα είναι 23 ευρώ. Διάθεση: τηλεφωνικά στο 11876, στα καταστήματα Reload, Seven Spots, Media Markt, Ευριπίδης, στο Viva Kiosk Συντάγματος (Ερμού 1, καθημερινά 9:00-21:00) και στο Viva Spot Τεχνόπολης (μέσα στον χώρο της Τεχνόπολης, είσοδος από οδό Περσεφόνης, Δευτ-Σαβ 11:00-19:00), καθώς και στα www.fuzzclub.gr και www.viva.gr
Ο συνδυασμός jazz με bluegrass και gypsy folk με Jodelgesang (τον παραδοσιακό σκοπό των γερμανικών Άλπεων) και balcan στοιχεία, δημιουργούν μια μοναδικά οργιαστική και… νεκρο-ρομαντικά αμαρτωλή ατμόσφαιρα, όσο ο πάντα απολαυστικός Αlain Croubalian διηγείται τις μοναδικές ιστορίες του και ηγείται των ταλαντούχων μουσικών που έχουν κάνει τη σκηνή σπίτι τους, υφαίνοντας κάθε βράδυ, εδώ και δύο δεκαετίες, μια νέα κοσμοθεωρία πίσω από τις δυσοίωνες μάσκες.Οι Dead Brothers σχηματίστηκαν το 1999 στη Γενεύη, ηχογραφούσαν – κυριολεκτικά – στα βουνά, γύρισαν ολόκληρο τον κόσμο και πλέον θεωρούνται δίκαια ως η κορυφαία “Death Blues Funeral String Orchestra.”
Γεννήθηκαν στο μυαλό του Alain Croubalian, μετά τις σπουδές του πάνω στον θάνατο, στο Πανεπιστήμιο της Γενεύης, υπό το άγρυπνο βλέμμα του Καθηγητή Jean Ziegler. Όταν ο “Dead Alain” βαρέθηκε την περσόνα του έκπτωτου γιατρού που μοίραζε τα φάρμακά του στα μπαρ τραγουδώντας τα blues, προκάλεσε την πρώτη ζωντανή εμφάνιση της μπάντας, που τότε έπαιζε μόνο τα gospel τραγούδια του Elvis. Γρήγορα, προστέθηκαν δύο τούμπες και έκτοτε, τρομπέτες, ακορντεόν, banjo, μαριονέτες και πολλά άλλα παρελαύνουν από τη σκηνή.
Το ύφος της μουσικής και η εν γένει σκηνική παρουσία τους γοητεύουν όλο και περισσότερους fans στην Ευρώπη. Στις παραστάσεις τους, το κοινό βλέπει τα στοιχειωμένα blues του Leadbelly, την σκοτεινή country του Hank Williams και το shock rock του Screamin’ Jay Hawkins να συναντούν τη θεατρικότητα των Tiger Lillies και των Dresden Dolls, την βαλκανική φλόγα των Firewater, τη ρομαντική μελαγχολία της Michelle Gurewich / Chinawoman και τη συναισθηματική ένταση του Tom Waits.
Έξι εξαιρετικοί δίσκοι, εμφανίσεις σε όπερες, soundtrack ταινιών και βέβαια η μοναδική unplugged λιτανεία στα στενά του Ψυρρή (στην πρώτη εμφάνισή τους στη χώρα μας) τους καθιστούν πλέον ένα μουσικό σχήμα που κανείς δεν πρέπει να χάσει.
“Χωρίς τον θάνατο, η ζωή δεν θα είχε νόημα. Και χωρίς τον Διάβολο, ο Θεός θα ήταν ένα τίποτα”, μας λέει ο Croubalian. Το ίδιο και η ζωή χωρίς την μουσική, του λέμε εμείς. Το ίδιο και οι συναυλιακές μας βραδιές χωρίς τους Dead Brothers.
“Βαθιά και παράξενη μουσική, που ταξιδεύει σε ένα σωρό διαφορετικές μουσικές κουλτούρες και χρονικές περιόδους για να φτιάξει κάτι μοναδικά περίεργο και ταυτόχρονα τόσο διασκεδαστικό.” /
Allmusic.com
“Οι Dead Brothers κατορθώνουν να συνδυάσουν τη μελαγχολία του banjo με πιο rock ‘n‘ roll φόρμες […] σα να παρτάρουν οι Gogol Bordello σε τσιγγάνικη κηδεία.”
/ Rocking.gr
Γραφείο Τύπου / Πληροφορίες:
Θωμάς Μαχαίρας / thomasmachairas@fuzzproductions.gr/ 6936 161979
Γιάννης Λυμπέρης / johnlimberis@fuzzproductions.gr / 6945 622781
http://www.deadbrothers.com/
https://www.facebook.com/The-Dead-Brothers-117142115032510/?filter=12
https://www.facebook.com/AppalachianCobraWorshipers/

Wedding Present @Temple Athens
2017-12-14 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Oι Wedding Present επιστρέφουν στην Αθήνα για μια βραδιά indie-rock ευδαιμονίας.
Σας ενημερώνουμε πως η συναυλία μεταφέρεται στο Temple Athens (Ιάκχου 17, Γκάζι, Αθήνα). Τα ήδη αγορασμένα εισιτήρια ισχύουν κανονικά και για τον νέο χώρο, ενώ η προπώληση συνεχίζεται στην τιμή των 17 ευρώ στα μέχρι πρότινος ανακοινωμένα σημεία προπώλησης.
Oλες οι πληροφορίες από εδώ.

“O David Gedge έχει γράψει μερικά από τα καλύτερα love songs στην ιστορία του Rock’ n’ Roll. Πιθανότατα διαφωνείς, αλλά κάνεις λάθος και εγώ έχω δίκιο!” / John Peel
Η επιδραστική μπάντα του μοναδικού David Gedge θα βρεθεί στη σκηνή του Temple την Πέμπτη 14 Δεκεμβρίου, ακριβώς 30 χρόνια από τη στιγμή που κυκλοφόρησε το κλασικό ντεμπούτο τους “George Best” και άπαντες αποθεώνουν την σπουδαιότητά τους.
Ο θρυλικός παραγωγός του BBC Radio 1 δεν αφήνει πολλά περιθώρια παρερμηνείας στα λεγόμενά του, που αποτελούν άλλο ένα “παράσημο” στην καριέρα των Wedding Present, μίας μπάντας που χωρίς να γνωρίσει ποτέ την τρελή εμπορική επιτυχία εξακολουθεί να αποτελεί σημείο αναφοράς για την Βρετανική indie σκηνή, δίπλα σε τεράστια ονόματα όπως οι Smiths και οι Fall, και μέλος της ίδιας γενιάς που ανέδειξε αγαπημένες μπάντες όπως οι Kitchens Of Distinction, House Of Love, Teenage Fanclub, Close Lobsters, Field Mice, Carter USM, Ned’s Atomic Dustbin, Primitives και πολλοί άλλοι.
Η εκκίνησή τους, 30 χρόνια πριν, ήταν συναρπαστική, με το ιστορικό ντεμπούτο τους “George Best” (Οκτώβριος 2017), ένα album που πλέον θεωρείται ως ένα από τα κλασικότερα του συγκεκριμένου ήχου, και το “Bizarro” (Οκτώβριος 1989), δύο χρόνια μετά. Κιθάρες-ανεμοστρόβιλοι, γλυκόπικροι στίχοι σε ειλικρινή τραγούδια αγάπης, ένας ανίκητος συνδυασμός, γεμάτος νεύρο, ένταση και συνεχή πειραματισμό στα χρόνια που ακολούθησαν.
Η φρενήρης κιθαριστική pop τους σε παγιδεύει από την πρώτη στιγμή που θα την ακούσεις. Η αλλόκοτα όμορφη φωνή του David Gedge, που μάλλον δεν μοιάζει με κανέναν άλλο εκεί έξω (παρότι έχει ειπωθεί πως ηχεί σαν έναν πιο “τραχύ” Morrissey), συνόδευσε κάθε νέο που έζησε την απόρριψη σε τραγούδια όπως τα “My Favourite Dress”, “Everyone Thinks He Looks Daft”, “Α Μillion Miles”, “Brassneck” “Kennedy”, “Nobody’s Twisting Your Arm”, “Flying Saucer”, “Come Play With Me”, “Give My Love To Kevin”. Tην ίδια στιγμή, ήταν και παραμένει αδύνατο να μείνεις ακίνητος ακούγοντάς τα!
Η αναπάντεχη συνεργασία με τον Steve Albini στο εξαιρετικό “Seamonsters” (1991) παρουσίασε ένα πιο ωμό πρόσωπο, αντίθετο στο χορευτικό ρεύμα στη Βρετανία.
Το 1992, πρωτοπορούν κυκλοφορώντας ένα single κάθε μήνα ισοφαρίζοντας το ρεκόρ του Elvis Presley για τις περισσότερες επιτυχίες σε μια χρονιά! Άλλωστε, οι Wedding Present έχουν δει 18 singles τους να μπαίνουν στο Βρετανικό Top 40, κάτι ανέλπιστο αν σκεφτεί κανείς πως ουδέποτε συμμετείχαν στο παιχνίδι της μουσικής βιομηχανίας. Αυτή όμως η πορεία, με μόνιμα δικούς τους κανόνες, τους έκανε πάντα ελκυστικούς.
Το “Saturnalia” του 1996 είναι αψεγάδιαστο αλλά ο επόμενος δίσκος θα αργήσει να έρθει, καθώς ο David Gedge θα φτιάξει τους, επίσης υπέροχους, Cinerama με τη φίλη του Sally Murrell. Ο χωρισμός τους το 2002 (μετά από 14 χρόνια σχέσης) οδηγεί τον Gedge να αφήσει το Leeds και να μετακομίσει στο Seattle, γράφοντας το “Take Fountain”.
Το album περιέχει ίσως το καλύτερο single εκείνης της χρονιάς (“Interstate 5”) και αποθεώθηκε από την κριτική και τους οπαδούς, επιβεβαιώνοντας πως ο Gedge είναι περισσότερο ποιητής παρά στιχουργός σε μια μπάντα… “Δεν τον είχαμε ξανακούσει τόσο ευαίσθητο και λυπημένο από την εποχή του ‘My Favourite Dress’ to 1987”, έγραψε το Uncut.
Τον Σεπτέμβριο του 2016, κυκλοφόρησαν τον ένατο δίσκο τους “Going, Going…” στην Scopitones (τη δική τους εταιρεία), ακόμα ένα διαμάντι στην δισκογραφία τους.
O Gedge παραμένει ένας αληθινός cult αντι-ήρωας της μουσικής και οι Wedding Present το καλύτερο δώρο για κάθε περίσταση.

Εισιτήρια προπωλούνται προς 17 ευρώ. Στο ταμείο, η τιμή θα είναι 20 ευρώ.
Διάθεση: τηλεφωνικά στο 11876, στα καταστήματα Reload, Seven Spots, Media Markt, Ευριπίδης, στο Viva Kiosk Συντάγματος (Ερμού 1, καθημερινά 9:00-21:00) και στο Viva Spot Τεχνόπολης (μέσα στον χώρο της Τεχνόπολης, είσοδος από οδό Περσεφόνης, Δευτ-Σαβ 11:00-19:00), καθώς και στα www.fuzzclub.gr και www.viva.gr
Οι πόρτες θα ανοίξουν στις 20:00.
LINKS:
• The Wedding Present: www.scopitones.co.uk | www.facebook.com/TheWeddingPresentOfficial
• Temple Athens: www.thetemple.gr | www.facebook.com/templeliveclub
• Temple Productions: www.facebook.com/thetemple.gr
• 3P Lab: www.facebook.com/3plabgr
ΓΡΑΦΕΙΟ ΤΥΠΟΥ:
jim@thetemple.gr, +30 694 81 82 236 (Δημήτρης Κότσης)

ΘΡΑΞ ΠΑΝΚC
2017-12-09 21:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Έφτασε η ώρα που η μπάντα για την οποία όλοι συζητούν – και όλοι θέλουν να δουν ζωντανά – θα ανέβει σε μια μεγάλη σκηνή! Το Fix Factory Of Sound (Θεσσαλονίκη) και το Fuzz Live Music Club (Αθήνα) υποδέχονται τους ΘΡΑΞ ΠΑΝΚC, την Παρασκευή 8 και το Σάββατο 9 Δεκεμβρίου, αντίστοιχα, για δύο έξαλλες βραδιές… πανκοπανηγυροψυχεδέλειας! Μια λέξη που προσπαθεί, αλλά από μόνη της δεν είναι αρκετή για να περιγράψει τον μοναδικό ήχο τους και τα όσα θα συμβούν.

Οι τρεις Θρακιώτες, με εργαλεία τους τις γκάιντες, τις λύρες, τα νταούλια, παρασέρνουν στο διάβα τους κάθε αναστολή, οδηγώντας σε ένα πρωτόλειο γλέντι. Κανείς δεν μπορεί να κάτσει ακίνητος όταν παίζουν οι ΘΡΑΞ ΠΑΝΚC!
Το πάντρεμα της γκάιντας, του νταουλιού και της ηλεκτρικής κιθάρας, μαζί με την ασταμάτητη ενέργεια και το χιούμορ τους, μετατρέπουν κάθε εμφάνισή τους σε μία ζωντανή εμπειρία γεμάτη ένταση και πάθος, που αυτόματα καταλήγει σε ένα “κλείσιμο” ραντεβού για την επόμενη!
Το 2008, ο Γιώργος Σταυρίδης (νταούλι, θρακιώτικη λύρα, φωνή) και ο Βαΐτσης Χαρακοπίδης (γκάιντα, καβάλ, φωνή) ξεκίνησαν να παίζουν σε γάμους, πανηγύρια, δρόμους και διάφορες συνευρέσεις, μέχρι που σε μία γιούρτα συνάντησαν τον Πάνο Γκίνη με την κιθάρα του και πλέον παίζουν σε κάθε ελληνικό φεστιβάλ, κερδίζοντας συνεχώς νέους φίλους.
Χρησιμοποιώντας συστατικά από όλες τις μουσικές και κουλτούρες του κόσμου, δημιουργούν έναν ιδιαίτερο ήχο βασισμένο και στις προσωπικές επιρροές και καταβολές τους. Οι ίδιοι, δηλώνουν φίλοι του punk αλλά και, από πολύ μικροί, λάτρεις της παραδοσιακής μουσικής. Το δέσιμο μεταξύ τους, όσο περνάει ο καιρός, τους κάνει ακόμα πιο δυνατούς. Ο δρόμος είναι πλέον ορθάνοιχτος και οι ΘΡΑΞ ΠΑΝΚC είναι μία από τις εγχώριες μπάντες που θα μας απασχολήσουν πολύ μέσα στα αμέσως επόμενα χρόνια.
Εισιτήρια για τις δύο συναυλίες προπωλούνται προς 10 ευρώ. Στο ταμείο, η τιμή θα είναι 12 ευρώ.
Διάθεση: τηλεφωνικά στο 11 876, στα καταστήματα Reload, Seven Spots, Media Markt, Ευριπίδης, στο Viva Kiosk Συντάγματος (Ερμού 1, καθημερινά 9:00-21:00) και στο Viva Spot Τεχνόπολης (μέσα στον χώρο της Τεχνόπολης, είσοδος από οδό Περσεφόνης, Δευτ-Σαβ 11:00-19:00), καθώς και στα www.fuzzclub.gr (Αθήνα), www.fixfactoryofsound.gr (Θεσσαλονίκη) και www.viva.gr.
ΘΡΑΞ ΠΑΝΚC opening acts (tba)
Παρασκευή 8 Δεκεμβρίου, Fix Factory of Sound (26ης Οκτωβρίου 15, Θεσσαλονίκη / τηλ. 2310 500670 & 2310 504014 / www.fixfactoryofsound.gr) και Σάββατο 9 Δεκεμβρίου, Fuzz Live Music Club (Πειραιώς 209 & Πατριάρχου Ιωακείμ 1, Ταύρος, Αθήνα, 210 3450817, www.fuzzclub.gr).
Οι πόρτες ανοίγουν στις 20:00.
Γραφείο Τύπου / Επικοινωνία:
Θωμάς Μαχαίρας (Αθήνα) / thomasmachairas@fuzzproductions.gr / 6936 161979
Γιάννης Λυμπέρης (Αθήνα) / johnlimberis@fuzzproductions.gr / 6945 622781
Αλέξανδρος Σαλαμές (Θεσσαλονίκη) / alex@artontheroad.gr
Home

https://www.facebook.com/thraxpunks/

Tweets by ThraxPunks
https://www.youtube.com/user/ThraxPunks

Nouvelle Vague
2017-12-02 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Οι Nouvelle Vague, μία από τις πιο αγαπημένες μπάντες του ελληνικού κοινού, επιστρέφουν στην Ελλάδα για δύο σαγηνευτικές και άκρως διασκεδαστικές βραδιές, την Παρασκευή 1 Δεκεμβρίου στο Fix Factory of Sound (Θεσσαλονίκη) και το Σάββατο 2 Δεκεμβρίου στο Fuzz Live Music Club (Αθήνα)!

Το σχήμα των Marc Collin και Olivier Libaux θα έχει στις αποσκευές του ένα νέο album (“I Could Be Happy“), ενώ μέσα στη χρονιά παρουσίασε ένα ακόμα project – το ντοκυμαντέρ “Nouvelle Vague by Nouvelle Vague and Some Friends“ – συνεχίζοντας τον επιτυχημένο και ιδιόμορφο συνδυασμό new wave / post–punk συνθέσεων με bossa nova και lounge ρυθμούς. Μαζί τους θα βρίσκεται η αυθεντική τραγουδίστρια του σχήματος, Melanie Pain, μαζί με τις πανέμορφες Élodie Frégé και Liset Alea!
Εισιτήρια για τις δύο συναυλίες προπωλούνται: Αθήνα / προς 25 ευρώ (μονό) και 45 ευρώ (διπλό / περιορισμένος αριθμός). Στο ταμείο, η τιμή θα είναι 28 ευρώ.
Διάθεση: τηλεφωνικά στο 11 876, στα καταστήματα Reload, Seven Spots, Media Markt, Ευριπίδης, στο Viva Kiosk Συντάγματος (Ερμού 1, καθημερινά 9:00-21:00) και στο Viva Spot Τεχνόπολης (μέσα στον χώρο της Τεχνόπολης, είσοδος από οδό Περσεφόνης, Δευτ-Σαβ 11:00-19:00), καθώς και στα www.fuzzclub.gr (Αθήνα), www.fixfactoryofsound.gr (Θεσσαλονίκη) και www.viva.gr

Με κινητήρια δύναμη το δημιουργικό ντουέτο των Marc Collin και Olivier Libaux, δύο μουσικούς / παραγωγούς που ξεκίνησαν την πορεία τους στη μουσική σκηνή της Γαλλίας στα τέλη της δεκαετίας του ’80, μέσα από διάφορα σχήματα, οι Nouvelle Vague αποτελούν μία cover band εντελώς διαφορετική από όλες τις υπόλοιπες.
Η συνεργασία των δύο ξεκίνησε το 1998, αλλά η ιδεά των Nouvelle Vague πήρε σάρκα και οστά το 2003, με βασικό άξονα την κοινή αγάπη τους για τη new wave / post punk σκηνή των 80’s. Αποφάσισαν να δώσουν στα ακούσματα της εφηβικής τους ηλικίας μία νέα χροιά, παρουσιάζοντας κομμάτια εκείνης της περιόδου – άλλοτε διάσημα και άλλοτε λιγότερο γνωστά το ευρύ κοινό – σε επανεκτελέσεις βασισμένες σε λιτές ακουστικές ενορχηστρώσεις, παραπέμποντας ηχητικά στη bossa nova, τη jazz και την pop των 60’s. Σε συνδυασμό με τις αιθέριες γυναικείες φωνές που ανέλαβαν τα φωνητικά, το αποτέλεσμα ακούστηκε αναπάντεχα φρέσκο και αναζωογονητικό, κερδίζοντας fans σε ολόκληρο τον κόσμο!
Οι Nouvelle Vague αγγίζουν ορισμένες διαχρονικές συνθέσεις με ανεμελιά και αθωότητα. Δεν αναζητούν την τέλεια ριζοσπαστική διασκευή, αλλά τιμώντας το πρωτότυπο του αποδίδουν μία feel good διάθεση, υπενθυμίζοντάς το στο κοινό με έναν ίσως πιο προσιτό και αναμφίβολα γοητευτικό τρόπο.
Το σίγουρο είναι πως τουλάχιστον στην επιλογή των κομματιών συχνά επιδεικνύουν ένα ιδιαίτερα καλό γούστο, καθώς στη διάρκεια της μέχρι τώρα πορείας τους έχουν κάνει τον κόσμο να ξαναγαπήσει σπουδαία τραγούδια, όπως το “Love Will Tear Us Apart” των Joy Division, το “Killing Moon” και το “All My Colours” των Echo and the Bunnymen, το “Guns Of Brixton” των Clash, το “God Save The Queen” των Sex Pistols, το “Teenage Kicks” των Undertones, το “In A Manner Of Speaking” των Tuxedomoon, το “Blister In The Sun” των Violent Femmes, το “American” των Simple Minds, το “Heaven” των Psychedelic Furs, το “Too Drunk To Fuck” των Dead Kennedys, το “Making Plans For Nigel” των XTC, το “This Is Not A Love Song” των Public Image ltd, το “Blue Monday” των New Order, το “Heart Of Glass” των Blondie, το “Just Can’t Get Enough” των Depeche Mode, το “Marian” των Sisters Of Mercy, το “A Forest” των Cure, το “Melt With You” των Modern English, το “Bela Lugosi’s Dead” των Bauhaus, το “I Can’t Escape Myself” των Sound, το “Ever Fallen In Love” των Buzzcocks και άλλα πολλά.
Αξιοσημείωτο είναι πως ορισμένοι από τους… διασκευαζόμενους έχουν αποδεχτεί την πρόσκλησή τους και έχουν τραγουδήσει μαζί με τους Nouvelle Vague στις νέες εκδοχές των κομματιών τους! Ο Ian Mc Cullough των Echo and the Bunnymen, ο Chris Bailey των Saints, o Barry Adamson των Magazine, ο Martin Gore των Depeche Mode, ο Terry Hall των Fun Boy Three είναι μερικοί από αυτούς.
Website: http://nouvellevaguemusic.com/
Facebook: https://www.facebook.com/nouvellevagueofficial
Spotify: https://play.spotify.com/user/nouvellevagueofficial/
Twitter: https://twitter.com/nouvellesvagues?lang=fr
Instagram: https://www.instagram.com/nouvellesvagues/

Trashformers ALL ★ STARS
2017-11-25 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Νόμιζες ότι ο Νοέμβριος θα είναι ο πιο βαρετός μήνας ???
ΛΑΘΟΣ !! Το πιο δυνατό-εκρηκτικό-χορευτικό event της πόλης σου κλείνει το μάτι 😉
Σάββατο 25 Νοεμβρίου το Fuzz Live Music Club μεταμορφώνεται σε ένα τεράστιο stage χορού!

Οι Trashformers, το team που πρεσβεύει τη γνήσια ακομπλεξάριστη διασκέδαση έρχεται για άλλη μια φορά κουβαλώντας την πιο διαγαλαξιακή τρέλα των 90’s και όπως πάντα, δεσμεύεται για μια αξέχαστη βραδιά και χορό έως τελικής πτώσης!★ super dj-set με μουσικάρες από 80’s, 90’s (κυρίως) & 00’s (αρχές)
★ οπτικοακουστικό υπερθέαμα που φέρνει δάκρυα…συγκίνησης
★ live show και αγαπημένοι guest τραγουδιστές
★ βουτιά σε πελάγη νοσταλγίας (βαθιά.. βαθιά… βαθιά…)
★ Ανελέητος χορός και ακομπλεξάριστη διασκέδαση (λιώνουν οι σόλες λέμε)
★ ήχος κρύσταλλο που σπάει τζάμια
★ τεράστια γιγαντοοθόνη (για προβολές για τεράστιους γίγαντες)
Η βραδιά που πάντα περίμενες (αλλά ποτέ δεν το ήξερες) είναι εδώ! Σάββατο 25 Νοεμβρίου στο Fuzz Live Music Club
Τickets στην είδοδο – 10 με μπίρα/κρασί / Κρατήσεις / τραπέζια – 2103450817
doors open at 23:04 / show starts at 00:34 ακριβώς! (στο περίπου)
♥ ♥ ♥
Για αφιερώσεις / παραγγελιές ποστάρετε στο event!
https://www.facebook.com/events/1974885892723073/

Gramatik
2017-11-25 20:00 - 23:30 | Gazi Music Hall, Iera Odos 7, Athens, 118 54, Greece
O Gramatik επιστρέφει στη χώρα μας για δύο βραδιές ασυγκράτητου χορού, γεμάτες funky, soulful, hip-hop, electro και jazzy ήχους, πάντα μέσα από μια dubstep επίθεση, την Παρασκευή 24 Νοεμβρίου στο Fix Factory of Sound (Θεσσαλονίκη) και το Σάββατο 25 Νοεμβρίου στο Gazi Music Hall (Αθήνα)!

Ο Σλοβένος μάγος της κονσόλας, από τους πιο επιτυχημένους μουσικούς / παραγωγούς της εποχής μας, είναι από τους λίγους πλέον στην σύγχρονη χορευτική σκηνή που μπορεί να καυχιέται ότι έχει το δικό του “σήμα-κατατεθέν” ήχο.
Με έδρα του, πλέον, τη Νέα Υόρκη, πραγματοποιεί συνεχείς παγκόσμιες περιοδείες και sold out βραδιές σε κάθε ήπειρο, είτε μιλάμε για headline shows σε μεγαλουπόλεις είτε για τεράστια φεστιβάλ σαν τα Lollapalooza, Coachella, Sonar και Glastonbury! Ο Gramatik ήρθε για να μείνει – και κάθε χρονιά το αποδεικνύει!
Η προπώληση συνεχίζεται στα 25 ευρώ. Στο ταμείο, η τιμή θα είναι 30 ευρώ.
Διάθεση: τηλεφωνικά στο 11 876, στα καταστήματα Seven Spots, Reload, Media Markt, Ευριπίδης, στα νέα σημεία προπώλησης της viva (Σύνταγμα και Τεχνόπολη).
Οι πόρτες ανοίγουν στις 20:00.
Γραφείο Τύπου / Επικοινωνία:
Θωμάς Μαχαίρας (Αθήνα) / thomasmachairas@fuzzproductions.gr / 6936 161979
Γιάννης Λυμπέρης (Αθήνα) / johnlimberis@fuzzproductions.gr / 6973 798192
Γεννήθηκε ως Denis Jašarević στο Portorož της Σλοβενίας, πριν 33 χρόνια, αλλά εδώ και χρόνια έχει βάση τη Νέα Υόρκη. Ουδέποτε έκρυψε την επιρροή που είχαν πάνω του καλλιτέχνες όπως οι RZA, Dr. Dre, DJ Premier και η ευρωπαϊκή ηλεκτρονική σκηνή των αρχών των 00’s. Οι κασέτες της μεγάλης του αδελφής με funk, jazz, soul και blues μουσική από τις ΗΠΑ, διαμόρφωσαν την οπτική του, ενώ στα 13 του έμαθε να “πειράζει” και να αξιοποιεί την… ελεύθερη διακίνηση μουσικής στο internet, φτιάχνοντας σιγά-σιγά το όνομά του! Τα υπόλοιπα είναι πλέον ιστορία…
Σύστησε στον κόσμο το δικό του Bluestep, έναν σταθερό dubstep ρυθμό με jazz, blues, funk στοιχεία και δάνεια από μουσικές των 50’s και 60’s. Ταυτόχρονα, παραμένει πολύπλευρος, αλλάζει συνεχώς ύφος και διάθεση διατηρώντας πάντα το προσόν να μην σε αφήνει… ήσυχο. Εχει “αποστολή” να δημιουργεί μουσική, γήινη και ταυτόχρονα φουτουριστική, αλλά με σκοπό να χορεύεις ασταμάτητα χρησιμοποιώντας ιδανικά την τεχνολογία γυρίζοντας σε παλιές μουσικές και βάζοντάς τις στο, δικό του και το δικό μας, παρόν!
Η τελευταία του δουλειά, μετά το περσινό και εξαιρετικό “Epigram” που ήρθε μετά το εξίσου σπουδαίο “Age of Reason”, είναι η συνεργασία του με τον μυστήριο Galactic Marvl με τον οποίο αποκαλούνται Voyager Twins. Μαζί, ανακατεύουν hip-hop/trap, dubstep σε ατμοσφαιρικά μονοπάτια και πολύ σαξόφωνο, ένας δικός τους φόρος τιμής στο διάστημα, 40 χρόνια μετά την εκτόξευση του Voyager, μαζί με ένα μήνυμα αγάπης σε κάθε άνθρωπο ή μορφή ζωής του σύμπαντος!
http://www.gramatik.net/
https://www.facebook.com/gramatik
https://soundcloud.com/gramatik
https://www.instagram.com/gramatik_lowtemp/
https://twitter.com/Gramatik
https://www.youtube.com/user/Gramatikk

The Underground Youth + Road Miles
2017-11-24 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Οι Underground Youth επιστρέφουν στην Ελλάδα! Η μπάντα από το Manchester, που συνδυάζει ιδανικά επιρροές που ξεκινούν από το psych και το garage rock και φτάνουν ως το post-punk και το shoegaze, έχοντας αποκτήσει πολλούς φίλους στη χώρα μας, θα βρίσκεται την Παρασκευή 24 Νοεμβρίου στο Fuzz Live Music Club. Mαζί τους οι The Road Miles.

Ο Craig Dyer (φωνητικά / κιθάρα), η Olya Dyer (drums), o Max James (μπάσο) και ο Mark Vernon (κιθάρα) έρχονται στη χώρα μας έχοντας στις αποσκευές τους ένα νέο album, το εξαιρετικό “What Kind Of Dystopian Hellhole Is This?”, το οποίο κυκλοφόρησε τον Φεβρουάριο του 2017 από τη Fuzz Club Records και έχει ήδη αναδείξει τρία κομμάτια που το κοινό των Underground Youth έχει ήδη λατρέψει. Το “Alice”, το “America” και το “Your Sweet Love”, μία εκπληκτική διασκευή στο υπέροχο τραγούδι του μεγάλου Lee Hazlewood, η οποία θα έκανε τους Suicide περήφανους, στέκονται ήδη δίπλα στα παλαιότερα highlights της μπάντας, όπως τα “Morning Sun”, “I Need You”, “Veil”, “Addiction”, On The Floor” κ.α.
Τιμές εισιτηρίων: Αθήνα / προπώληση 20 ευρώ, ταμείο 23 ευρώ.
Θεσσαλονίκη / προπώληση 15 ευρώ, ταμείο 18 ευρώ.

Διάθεση: τηλεφωνικά στο 11 876, στα καταστήματα Reload, Seven Spots, Media Markt, Ευριπίδης, στο Viva Kiosk Συντάγματος (Ερμού 1, καθημερινά 9:00-21:00) και στο Viva Spot Τεχνόπολης (μέσα στον χώρο της Τεχνόπολης, είσοδος από οδό Περσεφόνης, Δευτ-Σαβ 11:00-19:00), καθώς και στα www.fuzzclub.gr (Αθήνα), www.fixfactoryofsound.gr (Θεσσαλονίκη) και www.viva.gr
Γραφείο Τύπου / Επικοινωνία:
Θωμάς Μαχαίρας (Αθήνα) / thomasmachairas@fuzzproductions.gr / 6936 161979
Γιάννης Λυμπέρης (Αθήνα) / johnlimberis@fuzzproductions.gr / 6973 798192
Νοσταλγικές κιθαριστικές μελωδίες, μινιμαλιστικοί μελαγχολικοί ρυθμοί και ψυχεδελική εσωστρεφής ατμόσφαιρα: χρησιμοποιώντας τα απλούστερα συστατικά ο ταλαντούχος Craig Dyer χαράσσει, με τους The Underground Youth ως το δημιουργικό του όχημα, μια μοναδική προσωπική μουσική πορεία. Με βασικές επιρροές τους Velvet Underground, τους Joy Division, τους Suicide, τους Brian Jonestown Massacre οι Underground Youth δημιουργούν το δικό τους ηχητικό σύμπαν, όπου ένα τείχος θορύβου συναντά την ωμή ενέργεια και τις catchy μελωδίες, συνθέτοντας μία άκρως ελκυστική σκοτεινή ψυχεδελική post punk ατμόσφαιρα.
Μέσα από μια αδιάκοπη δημιουργική διαδικασία, ο Craig Dyer επιχειρεί να συνδυάσει με φειδώ μια ευρεία γκάμα αναφορών που κυμαίνεται από την υπνωτική ψυχεδέλεια ως την απόκοσμη shoegaze και από την καυστική garage rock έως τη μελαγχολική indie rock. Πιστός σε μια αυστηρή, μεθοδική Do-It-Yourself καλλιτεχνική ηθική, μέσα σε σχεδόν 9 χρόνια δισκογραφικής παρουσίας έχει αποδείξει πως αποτελεί κάτι παραπάνω από έναν ταλαντούχο μουσικό, με περισσότερα από δεκαπέντε LPs, EPs και singles στο ενεργητικό του – εξέχουσες προσθήκες στο roster του εκλεκτικού psych/garage rock label Fuzz Club Records.
Από το 2012 κι έπειτα, το πνευματικό παιδί του Craig Dyer θα πάρει σάρκα και οστά με την προσθήκη της (φημισμένης illustrator και συντρόφου του Craig) Olya Dyer, καθώς και των Mark Vernon και Max James (Johnny Marr) σε κιθάρα και μπάσο. Με ολοκληρωμένο πλέον το live line-up τους, οι Underground Youth θα περιοδεύσουν σε ολόκληρη την Ευρώπη: μέσα από τα δεκάδες sold-out lives τους και τη συμμετοχή τους σε μερικά από τα σημαντικότερα φεστιβάλ της σύγχρονης ψυχεδελικής rock σκηνής (Cosmosis, Liverpool Psych Fest, Eindhoven Psych Lab) ζωντανεύουν μέσα από τις μνημειώδεις εμφανίσεις τους μοναδικές συγκινήσεις και απόκοσμες αφηγήσεις, φιλτράροντας την ηλεκτρική παράδοση της rock σκηνής του Manchester μέσα από το προσωπικό τους αισθαντικό πρίσμα.
https://www.facebook.com/TheUndergroundYouth/
Οι Road Miles υπάρχουν και παίζουν southern gothic/ psychedelic blues από το 2014. Χρωστούν την ύπαρξη τους στα blues, στον Jack White αλλά και στους σαμανισμούς του Dave Grohl και του Josh Homme, περνώντας από την κουβέντα στο στούντιο υπό τους ήχους των Grinderman. Σέρνουν τις κιθάρες τους μέσα από reverb και παραμορφώσεις και φορτώνουν τα φωνητικά με low-fi μικρόφωνα, λέγοντας ιστορίες από ένα κόσμο με ζέστη, σκόνη και κόκκινους ήλιους να καθρεφτίζονται στο καπό ενός παρατημένου σεντάν.
Ο πρώτος τους δίσκος, με τίτλο “Goldand Shadow“’, κυκλοφόρησε το Νοέμβριο του 2015, ηχογραφημένος live σε παραγωγή Αλέξη Μπόλπαση στα Artracks Studios. Λίγους μήνες νωρίτερα, το Φεβρουάριο του 2015, είχε κυκλοφορήσει το πρώτο τους, live EP, με τίτλο “Hues of Gri“‘, ενώ το φθινόπωρο του 2017, κυκλοφορούν την δεύτερη ολοκληρωμένη δουλειά τους, με τίτλο “Ballads for the Wasteland”, πάντα με τους ίδιους συντελεστές.
https://www.facebook.com/theroadmiles/

The Dream Syndicate + Dustbowl
2017-11-04 09:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Οι θρυλικοί The Dream Syndicate επιστρέφουν στην Αθήνα! Οι Steve Wynn, Dennis Duck, Mark Walton και Jason Victor θα βρεθούν το Σάββατο 4 Νοεμβρίου στη σκηνή του Fuzz Live Music Club έτοιμοι να προσθέσουν νέα κεφάλαια στην ιστορία ενός από τα σημαντικότερα συγκροτήματα της αμερικανικής alternative σκηνής.

Πέρα από τα τραγούδια που περιέχονταν στα προηγούμενα albums τους (από το αξεπέραστο “The Days Of Wine And Roses” μέχρι το “Ghost Stories”) και τους κατέστησαν πρωτοπόρους του Paisley Underground, θα ακούσουμε για πρώτη φορά ζωντανά υλικό από το επερχόμενο 5ο album της μπάντας, “How Did I Find Myself Here?”, το οποίο θα κυκλοφορήσει στις 18 Σεπτεμβρίου από την ANTI Records.

Τη συναυλία θα ανοίξουν ιδανικά οι Dustbowl, μία από τις καλύτερες και συνεπέστερες μπάντες της εγχώριας σκηνής. Η προπώληση ξεκινάει στα 23 ευρώ και για περιορισμένο αριθμό εισιτηρίων. Μετά την εξάντλησή τους, θα συνεχιστεί προς 25 ευρώ, ενώ στο ταμείο η τιμή θα είναι 27 ευρώ.
Διάθεση: τηλεφωνικά στο 11 876, στα καταστήματα Seven Spots, Reload, Μedia Markt, Ευριπίσης και στα www.fuzzclub.gr και www.viva.gr

Όπως συνέβη με πολλές άλλες μπάντες – και λοιπές εμπρηστικές κατασκευές – η ιστορία των Dream Syndicate ξεκίνησε σε ένα υπόγειο. Στα τέλη του 1981, οι Steve Wynn (κιθάρα, φωνητικά), Dennis Duck (drums), Karl Precoda (κιθάρα) και Kendra Smith (μπάσο) ανακάλυψαν ο ένας τον άλλον και όλοι μαζί έναν ήχο που χρωστούσε πολλά στο παρελθόν αλλά δεν έμοιαζε με τίποτα άλλο τη δεδομένη χρονική στιγμή.
Μεγάλα σε διάρκεια τραγούδια, γεμάτα feedback, drone και ψυχεδελικά ξεσπάσματα, βασισμένα σε μερικές φτηνές κιθάρες που συνδέονταν με σπασμένους ενισχυτές. Ψυχεδελική garage μουσική, έξω από την επικρατούσα μόδα της εποχής.
“Αρχικά, περιμέναμε να μας μισήσουν,” λέει ο Wynn. “Αλλά ταυτόχρονα καταλάβαμε πως μπορεί να βρεθούν κάποιοι που να αισθάνονται το ίδιο με εμάς για αυτή τη μουσική. Θα μπορούσαμε να γίνουμε το αγαπημένο συγκρότημα έστω λίγων ανθρώπων.”
Η πραγματικότητα αποδείχτηκε διαφορετική. Το κοινό αγάπησε αυτή μπάντα πολύ γρήγορα. Ένα demo τεσσάρων κομματιών, που στοίχισε 100 δολάρια για να ηχογραφηθεί, κατέληξε να κυκλοφορήσει ως το πρώτο EP τους, οδηγώντας στην υπογραφή συμβολαίου με τη Slash Records. Εννέα μήνες μετά την πρώτη πρόβα στο υπόγειο του Los Angeles, βρέθηκαν να συστεγάζονται δισκογραφικά με ονόματα όπως οι X, The Germs, The Blasters.
Το ιστορικό ντεμπούτο “The Days Of Wine And Roses” ηχογραφήθηκε σε τρία συνεχόμενα sessions που ξεκινούσαν τα μεσάνυχτα και διαρκούσαν έως τις 8 το πρωί. Η νυχτερινή βάρδια είχε χαμηλότερο κόστος, έτσι τα μέλη της μπάντας τελείωναν την ηχογράφηση και αμέσως μετά πήγαιναν στις καθημερινές δουλειές τους για να επιστρέψουν μετά από αυτές και πάλι στο studio. Η αδρεναλίνη, το πρόχειρο φαγητό και, κυρίως, η πίστη πως φτιάχνουν το album που πάντοτε ονειρεύονταν να κάνουν τους οδήγησε στη δημιουργία ενός εμβληματικού δίσκου που μέχρι και σήμερα εξακολουθεί να μνημονεύεται ως ένας από τους καλύτερους και επιδραστικότερους στη σύγχρονη ιστορία της αμερικανικής rock’n’roll σκηνής.
Μετά από μία μεγάλη περιοδεία, η Kendra Smith έφυγε από τη μπάντα για να επικεντρωθεί σε ένα νέο project, τους Opal (που αργότερα μετεξελίχθηκαν στους Mazzy Star), μαζί με τον David Roback (Rain Parade). Με τον Dave Provost στο μπάσο, οι Dream Syndicate, αφού περιόδευσαν αρχικά με τους U2 και στη συνέχεια με τους REM, παρουσίασαν το εξαιρετικό 2ο album τους, “Medicine Show”, τον Μάιο του 1984.
Ο Mark Walton πήρε στη συνέχεια τη θέση του Provost, ενώ ο Paul B. Cutler αντικατέστησε τον Precoda στην κιθάρα. Με αυτή τη σύνθεση, η μπάντα μπήκε σε μία σταθερή πορεία, κυκλοφορώντας δύο ακόμα (σπουδαία) albums, τα “Out Of The Grey” (1986) και “Ghost Stories” (1988).
Παρά το γεγονός πως το κοινό τους μεγάλωνε όλο και περισσότερο, όπως και η εμπορική τους απήχηση, το συγκρότημα διαλύθηκε στα τέλη του 1988, δίνοντας μάλιστα ένα από τα τελευταία live του στο Ρόδον, στην Αθήνα. “Απλά αισθανθήκαμε πως είχαμε κάνει αυτό που ήταν να κάνουμε. Τα πράγματα πλέον έδειχναν λίγο επαναλαμβανόμενα και περιττά. Ίσως να ήμασταν απλά κουρασμένοι και φθαρμένοι, αλλά υπήρχε η αίσθηση πως αυτή ήταν η σωστή στιγμή να σταματήσουμε.”
Στα χρόνια που ακολούθησαν, ο Wynn ηχογράφησε πολλά και καλά solo albums, ενώ υπήρξε μέλος των Gutterball και του Baseball Project. Ο Duck επανίδρυσε τους Human Hands και δραστηριοποίηθηκε έντονα στην avant-garde σκηνή του Los Angeles, ενώ ο Walton δημιούργησε τους Continental Drifters. Οι τρεις τους παρέμειναν φίλοι, παίζοντας περιστασιακά μαζί στη σκηνή.
Το 2012, ο Wynn κλήθηκε να εμφανιστεί στο περίφημο φεστιβάλ Walk On Project, στο Bilbao της Ισπανίας. Εκεί ακριβώς μπήκε στο μυαλό του η ιδέα της επιστροφής των Dream Syndicate.
Ο Precoda και ο Cutler δεν ήταν διαθέσιμοι, οπότε σκέφτηκε αμέσως τον Jason Victor ως ιδανικό αντικαταστάτη. Ήταν μέλος της δικής του μπάντας από το 2001, γνώριζε άριστα όλο το υλικό των Dream Syndicate, ήταν αρκετά ταλαντούχος, ικανός και θορυβώδης ώστε να αναλάβει τη δουλειά! “Ο Jason συνδυάζει οτιδήποτε αγάπησα στον Karl και τον Paul, αλλά με ένα νέο τρόπο. Είναι το τέλειο συστατικό που γεφυρώνει το παρελθόν και το παρόν μας.”
Στο αμέσως επόμενο χρονικό διάστημα, ακολούθησαν λίγες και προσεκτικές εμφανίσεις της μπάντας, ξεκινώντας από το φεστιβάλ Solid Sound των Wilco. Οι συναυλίες ήταν συναρπαστικές, τόσο για τους ίδιους όσο και για το ανυπόμονο κοινό που, σε πολλές περιπτώσεις, αποτελείτο κατά βάση από ανθρώπους που ίσως να μην είχαν καν γεννηθεί όταν οι Dream Syndicate ήταν ενεργοί για πρώτη φορά! Το επόμενο βήμα ήταν να δουν κατά πόσο ο ενθουσιασμός και η νέα χημεία θα μπορούσαν να επεκταθούν και στο studio.
Ο Steve, o Dennis, o Mark και ο Jason έφυγαν για τα Montrose Studios, στο Richmond της Virginia, μαζί με τον παλιόφιλο Chris Cacavas (Green On Red) που ανέλαβε τα πλήκτρα αλλά και τον ρόλο του συμπαραγωγού, μαζί με τη μπάντα. Παρούσα και η Kendra Smith, η οποία συνυπογράφει και τραγουδάει το τελευταίο κομμάτι του δίσκου, “Dream Of Kendra”! “Ένιωσα πως η παρουσία της ήταν αυτό ακριβώς που χρειαζόταν το τραγούδι και αισθάνομαι τόσο καλά που είναι κι εκείνη μαζί μας σε αυτό το album. Είμαι ευτυχής που είπε το ναι.”
Με όλα τα συστατικά στη θέση τους, επόμενο ήταν να φανεί από την πρώτη ημέρα της ηχογράφησης πως το επερχόμενο θα είναι ένα album που πραγματικά συνεχίζει την ιστορία αυτού του μεγάλου συγκροτήματος, φέρνοντάς το στο ζωντανό παρόν. “Ίσως κάπως έτσι να ήταν το ‘Days Of Wine And Roses’ αν είχε ηχογραφηθεί το 2017. Αληθινό σε αυτά που κάναμε πριν και ταυτόχρονα εντελώς νέο. Αλλά δεν υπάρχει αμφιβολία πως πρόκειται για έναν δίσκο των Dream Syndicate. Αν υπάρχει μία ιδέα, μία ιστορία πίσω από αυτόν είναι πως προσπάθησα να φανταστώ τους χαρακτήρες, τις προσωπικότητες και τις αφηγήσεις στο ‘Days Of Wine And Roses’ και έπειτα αναρωτήθηκα: ‘καλά, τι έγινε σε αυτούς τους ανθρώπους; Με τι ασχολούνται αυτή τη στιγμή; Έτσι, πήγα στο σημείο που ήμουν εγώ και η μπάντα τότε, και γύρισα τους δείκτες του ρολογιού περίπου 35 χρόνια μπροστά. Ξέρετε, όπως στην πραγματική ζωή.”
Μία πραγματική ζωή που ξεκίνησε σε ένα υπόγειο, το 1981, και τώρα δείχνει να βρίσκεται πολύ πάνω από το έδαφος, έτοιμη να συνεχίσει την ιστορία το 2017. Και ο κύκλος δεν τελειώνει ποτέ.
www.thedreamsyndicate.com
https://www.facebook.com/thedreamsyndicate
https://twitter.com/_DreamSyndicate
https://www.instagram.com/thedreamsyndicateband/

The Dream Syndicate + opening act: Dustbowl
Σάββατο 4 Νοεμβρίου, Fuzz Live Music Club (Πειραιώς 209 & Πατριάρχου Ιωακείμ 1, Ταύρος, Αθήνα, 210 3450817, www.fuzzclub.gr).
Οι πόρτες ανοίγουν στις 20:00.
Γραφείο Τύπου / Πληροφορίες
:Θωμάς Μαχαίρας / thomasmachairas@fuzzproductions.gr / 6936 161979
Γιάννης Λυμπέρης / johnlimberis@fuzzproductions.gr / 6973 798192

Austra
2017-11-03 20:30 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Οι υπέροχοι Austra έρχονται στην Αθήνα για μία μοναδική εμφάνιση την Παρασκευή 3 Νοεμβρίου στο Fuzz Live Music Club! Η μπάντα από το Toronto του Καναδά, που σε μεγάλο βαθμό αποτελεί προσωπικό project της χαρισματικής Katie Stelmanis, αποτελεί ήδη ένα από τα πλέον πολυσυζητημένα ονόματα στον χώρο της synthpop / dream pop / indietronica σκηνής τα τελευταία χρόνια, έχοντας κερδίσει πολλούς φίλους και στη χώρα μας.

Σχηματίστηκαν το 2009 στο Toronto από την Katie Stelmanis, με τη συνδρομή της Maya Postepski. Πολύ σύντομα, τράβηξαν το ενδιαφέρον της Domino Records και ξεκίνησαν τις ηχογραφήσεις. Μέχρι σήμερα, έχουν κυκλοφορήσει 3 studio albums – “Feel It Break” (2011), “Olympia” (2013), “Future Politics” (2017) – και κάμποσα singles, κατορθώνοντας, όσο κλισέ και να ακούγεται αυτό, να διαμορφώσουν έναν πολύ προσωπικό ήχο, όπου το background της (Λετονικής καταγωγής) Stelmanis, με σπουδές στην κλασσική μουσική και την opera, συνδυάζεται με διάφορα είδη ηλεκτρονικής μουσικής, δημιουργώντας κάτι που δύσκολα κατατάσσεται σε μία συγκεκριμένη κατηγορία.

“Lose It“, “Beat And The Pulse“, “Painful Like“, “Home“, “Utopia“, “Forgive Me“, “I Love You More Than Yourself“, “Hurt Me Now“, “Habitat“, είναι μερικά από τα γνωστότερα κομμάτια των Austra όπου η μελωδία και ο ρομαντισμός συναντούν την electro pop, το new wave, την dream pop, την dance pop, ακόμα και τη house, με την ιδιαίτερη φωνή της Stelmanis – που μπορεί να θυμίσει Bjork, Fever Ray, Cocorosie, Bat For Lashes, Florence and the Machine αλλά τελικά είναι κάτι ξεχωριστό – να μαγεύει.
http://www.austramusic.com/
https://www.facebook.com/austraofficial/
https://twitter.com/austratalks
https://www.youtube.com/user/AustraVEVO
https://www.instagram.com/austraaa/?hl=en
Η προπώληση των εισιτηρίων ξεκινάει στα 20 ευρώ. Μετά την εξάντλησή τους, θα συνεχιστεί στα 22 ευρώ. Στο ταμείο, η τιμή θα είναι 25 ευρώ.
Διάθεση: τηλεφωνικά στο 11 876, στα καταστήματα Reload, Seven Spots, Media Markt, Ευριπίδης, στο Viva Kiosk Συντάγματος (Ερμού 1, καθημερινά 9:00-21:00) και στο Viva Spot Τεχνόπολης (μέσα στον χώρο της Τεχνόπολης, είσοδος από οδό Περσεφόνης, Δευτ-Σαβ 11:00-19:00), καθώς και στα www.fuzzclub.gr και www.viva.gr
Austra + opening act: Ela Minus
Παρασκευή 3 Νοεμβρίου, Fuzz Live Music Club (Πατριάρχου Ιωακείμ 1 & Πειραιώς 209, Ταύρος / τηλ. 210 3450817 / www.fuzzclub.gr)
Οι πόρτες θα ανοίξουν στις 20:00.

Igorrr
2017-11-02 20:00 | Fuzz Club, PIREOS 209 KAI PATRIARXOU IOAKIM 1, Athens, Greece
Οι 3 Shades of Black παρουσιάζουν: Igorrr (FR) ζωντανά στην Αθήνα! Special guests: Still Falling (GR) + God in a Cone (GR). Πέμπτη 2 Νοεμβρίου, 2017 στο Fuzz Live Music Club (Πειραιώς 209 & Πατρ. Ιωακείμ 1, Ταύρος, Αθήνα)
Από που να αρχίσεις πραγματικά να περιγράφεις το “Savage Sinusoid”, έσχατο δισκογραφικό δημιούργημα των Igorrr…
Όσοι είναι συμφιλιωμένοι με το πνευματικό παιδί του Gautier Serre εύκολα θα καταλάβουν πως κάθε τέτοια προσπάθεια θα ήταν άσκοπη και ανώφελη, ενώ οι πιο αμύητοι θα εξακριβώσουν και μόνοι τους πως ακόμη και μια σωρεία προσδιοριστικών επιθέτων στέκεται ανεπαρκής για να περιγράψει την εφευρετικότητα, το πάθος, το νεύρο αλλά και τη μοναδική ικανότητα που η μουσική μονάδα που ακούει στο όνομα Igorrr έχει στο να γκρεμίζει τα τείχη ανάμεσα στα μουσικά είδη, με κάθε της καλλιτεχνικό εγχείρημα. “Από τη μικρή μου ηλικία, μου άρεσε να ακούω μουσική χωρίς όρια, να βρω μια μπάντα που δεν έχει καλλιτεχνικούς περιορισμούς. Πότε μου δεν το κατάφερα κι έτσι αποφάσισα να κάνω αυτή τη μουσική μόνος μου. Όταν είσαι έφηβος και σου αρέσει η ηλεκτρονική μουσική, το death και το black metal, η Βαλκανική μουσική, η κλασική μουσική, το baroque και η Ινδιάνικη μουσική και θες να τα ενώσεις όλα μεταξύ τους, αλλά δεν έχεις καθόλου χρήματα και ευκαιρίες να το κάνεις, θα ψάξεις και -αργά ή γρήγορα- θα βρεις έναν τρόπο.” λέει ο Gautier Serre, έχοντας πλέον τραβήξει χιλιάδες βλέμματα πάνω του, από τη κυκλοφορία του ντεμπούτο “Poisson Soluble”, το 2006 και μετά. Μέσα σε μια δεκαετία, και ενόσω οι ικανότητές του εξελίσσονταν και η φήμη των Igorrr μεγάλωνε, ο Serre ξεκίνησε σταδιακά να απαγκιστρώνεται από την αμιγώς ηλεκτρονική μουσική, προσθέτοντας όλο και περισσότερα ζώντανα όργανα στις δουλειές του. Η κορύφωση της προσπάθειας αυτής, έλαβε χώρα το 2012, με την κυκλοφορία του “Hallelujah” που και πάλι ποιοτικά στέκεται ένα σκαλοπάτι κάτω από το νεότερο “Savage Sinusoid”, που άλλωστε αποτελεί προϊόν μιας τετραετούς προσπάθειας για σύνθεση, ηχογράφηση και τελειοποίησή σε όλα τα επίπεδα, γεγονός που άλλωστε εξηγεί και τη πρόσφατη δισκογραφική μετακόμιση του σχήματος και τελικά τη κυκλοφορία του album υπό την αιγίδα της θρυλικής Metal Blade Records.

Έχοντας θεμελιωδώς επηρεαστεί από καλλιτέχνες όπως οι Meshuggah, Chopin, Cannibal Corpse, Bach, Domenico Scarlatti, Taraf de Haidouks και Aphex Twin, ίχνη των οποίων μπορεί κανείς να βρει σκόρπια κατά μήκος της δισκογραφίας τους, οι Igorrr δεν ενδιαφέρονταν ποτέ να μείνουν στάσιμοι ή να ανακυκλώνουν τις ίδιες τους τις ιδέες κι έτσι η δουλειά τους εξελίχθηκε με τρόπο και ρυθμό ανάλογο αυτού. Τα τελευταία χρόνια, το σχήμα τείνει να μετατραπεί σε κάποιου είδους κολεκτίβα, από το one man project που αποτελούσε τα πρώτα χρόνια ύπαρξής του, γεγονός το οποίο διεύρυνε ακόμη περισσότερο το δημιουργικό πεδίο της μουσικής τους, χωρίς όμως να θυσιαστεί οτιδήποτε από την ακεραιότητά της. Κι ενώ το αποτέλεσμα της προσπάθειας των Igorrr μπορεί να αποτελεί μια πρόκληση για τους μέσους ακροατές, ο Serre δεν μοιάζει να έχει πρόθεση ή διάθεση να μπερδέψει ή να ξενίσει οποιονδήποτε εξ’ αυτών. “Με ενδιαφέρει να κάνω τη μουσική που αγαπάω και μόνο, χωρίς να διερωτώμαι αν ακούγεται πολύ περίπλοκη ή αν τοποθετείται μακριά από αυτό που αρέσει στον μέσο άνθρωπο. Θέλω να κάνω μουσική η οποία βγάζει νόημα στα δικά μου αυτιά, χωρίς περιορισμούς και απαγορεύσεις, μουσική που θυμίζει ένα μεγάλο πάρτυ με metalheads, electronic nerds, λάτρεις της κλασικής και της baroque μουσικής και αθίγγανους βιολιστές οι οποίοι μεθοκοπούν και όλοι μαζί ενώνουν τις δυνάμεις τους, για να εξορύξουν ότι καλύτερο υπάρχει μέσα σε κάθε μουσικό είδος. Μπορεί όλο αυτό να αποτελεί πρόκληση κάποιες φορές, αλλά δεν είναι αυτός ο σκοπός, μιας που η μουσική αυτή σε μένα ηχεί φυσιολογική, οπότε και μου είναι αδύνατο να αντιληφθώ τέτοιου είδους όρια.” Παρ’ όλα αυτά παραδέχεται πως ο Ηράκλειος άθλος που έχει θέσει στον εαυτό του δουλεύοντας πάνω στη δημιουργία του “Savage Sinusoid” είχε την αίσθηση του να προσπαθείς να κάνεις ζογκλερικά με ένα εκατομμύριο διαφορετικά μπαλάκια μονομιάς. “Όσο περισσότερο διεισδύεις σε κάθε μουσικό είδος, τόσο περισσότερο αντιλαμβάνεσαι πόσο λίγα γνωρίζεις για αυτό.”

Για να ολοκληρώσει το όραμα του “Savage Sinusoid” ως έναν δίσκο χωρίς samples, ο Serre επανένωσε τις δυνάμεις του με τους τραγουδιστές Laurent Lunoir και Laure Le Prunenec και συνεργάστηκε με πολύ περισσότερους μουσικούς, απ’ ότι σε οποιαδήποτε από τις προηγούμενες κυκλοφορίες του. Παραμένοντας ο βασικός συνθέτης, ο Serre κατάφερε να υιοθετήσει μια ανοιχτόμυαλη προσέγγιση, μην αγνοώντας προτάσεις που του γίνονταν από το καλλιτεχνικό του περιβάλλον, διατηρώντας πάντα τη βασική του πρόθεση, που δεν ήταν άλλη από το να δημιουργήσει ένα όσο το δυνατόν καλύτερο album. Ηλεκτρονικά στοιχεία, ακορντεόν, σαξόφωνο, σιτάρ, αρπίχορδο, μαντολίνο και έγχορδα παντρεύονται αρμονικά με τα ανελέητα blastbeats του Sylvain Bouvier, συμπαγή κιθαριστικά riffs, ντεθμεταλλάδικες κραυγές και καθηλωτικά οπερετικά φωνητικά, κι όσο χαοτικό κι αν αυτό φαντάζει, το στοιχείο που δεν εκλείπει ποτέ από το “Savage Sinusoid” είναι μια εγκάρδια και έμψυχη προσήλωση στο συναίσθημα. “Όταν πρόκειται για metal κραυγές και οπερετικά φωνητικά, δεν με ενδιαφέρει η γνώμη κανενός. Απλά συγκεντρώνομαι στο πως ηχούν και όχι στο τι λένε. Με ενδιαφέρει η γλώσσα της καρδιάς και όχι η γλώσσα του μυαλού.” Ο τίτλος του album στην πραγματικότητα αντικατοπτρίζει τη φύση της μουσικής που περιέχεται σε αυτό. Το “Savage” (άγριο) στοιχείο δεν χρειάζεται καμία εξήγηση ενώ το “Sinusoid” που αποτελεί μια μαθηματική καμπύλη που περιγράφει μια ομαλή επαναλαμβανόμενη ταλάντωση, περιγράφει την πειραματική σκοπιμότητα της μουσικής. “Δεν πρόκειται για pop μουσική με εμπορικούς στόχους, είναι περισσότερο κάτι σαν έρευνα, μια μουσική εμπειρία. Εξετάζοντάς το μακροσκοπικά, στη μουσική των Igorrr, υπάρχουν παράλληλες συνιστώσες, οι οποίες μπορούν να ταυτιστούν με τη θεωρία των χορδών, η οποία ενοποιεί αντιφατικές επιστημονικές υποθέσεις σχετικά με το πως λειτουργεί το σύμπαν, αν φυσικά κάποιος ενδιαφέρεται να εμβαθύνει σε αυτή τη πλευρά των πραγμάτων.”
Όπως και σε κάθε άλλο album των Igorrr, οι λέξεις ποτέ δεν θα είναι αρκετές για να αιχμαλωτίσουν το δημιουργικό μεγαλείο του “Savage Sinusoid” και μόνο κατά την έκθεση σε αυτό, μπορεί κάποιος πραγματικά να το εκτιμήσει. Έχοντας εκπληρώσει το νεανικό του όνειρο για μουσική δίχως όρια, ο Serre ανταμείφθηκε, καταφέρνοντας τελικά να συγκεντρώσει μια λεγεώνα ομοϊδεατών, που αγκάλιασε εγκάρδια τη μουσική του. Όπως κάθε μουσικός εκεί έξω, ελπίζει πως η δημοτικότητα του θα αυξηθεί, κάτι το οποίο μοιάζει αναπόφευκτο από τη κυκλοφορία του “Savage Sinusoid” και μετά. “Η μουσική μου είναι πολύ προσωπική, και πάντα ενθουσιάζομαι όταν βλέπω ανθρώπους να την νιώθουν και να καταλαβαίνουν τι τελικά έχω δημιουργήσει. Το να κατακτήσω τον κόσμο με τρελές ιδέες όπως αυτές που συνέλαβα στο μικρό μου στούντιο, ήταν κάτι που ποτέ δεν περίμενα να συμβεί, και το να φτάνεις στην άλλη πλευρά του πλανήτη και συναντάς ανθρώπους που γνωρίζουν τα τραγούδια σου απ’ έξω, είναι πραγματικά εξωπραγματικό.”

Τη συναυλία θα ανοίξουν οι technical / progressive / atmospheric metallers Still Falling και το experimental one-man project των God in a Cone.

Πόρτες 20:00
ΤΙΜΕΣ ΕΙΣΙΤΗΡΙΩΝ:

Περιορισμένη προπώληση: 15€ (εξαντλήθηκε)
Προπώληση: 17€
Ταμείο: 20€

ΣΗΜΕΙΑ ΠΡΟΠΩΛΗΣΗΣ:

Metal Era (Εμ. Μπενάκη 22, Αθήνα, τηλ.: 210 3304133, www.metalera.gr)
Bowel of Noise (Θεμιστοκλέους 25, Αθήνα, 210 3846783, www.bowelofnoise.com)
Syd Records (Πρωτογένους 13, Ψυρρή, τηλ.: 210 3218373, www.sydrecords.com)
Rhythm Records (Εμ. Μπενάκη 74, Αθήνα, τηλ.: 210 3841550, www.rhythmrecords.gr)
No Remorse Records (Γαμβέτα 4, Αθήνα, τηλ.: 210 3830981, www.noremorse.gr)
Sound Effect Records (Σπύρου Τρικούπη 50 & Καλλιδρομίου, Αθήνα, τηλ.: 210 8259883, www.soundeffect-records.gr)
Le Disque Noir (Θεμιστοκλέους 29, Αθήνα, τηλ.: 211 214 3554)
Τηλεφωνικά στο 11876
Reload Stores
Media Markt
Seven Spots
Βιβλιοπωλείο Ευριπίδης
Ηλεκτρονική προπώληση: https://www.viva.gr/tickets/music/an-club/igorr-live-in-athens

LINKS:

Igorrr: www.igorrr.com | www.facebook.com/IgorrrBarrroque
Still Falling: www.facebook.com/stillfallingband
God in a Cone: www.facebook.com/godinacone
3 Shades of Black: www.3shadesofblack.net | www.facebook.com/threeshadesofblack
Fuzz Live Music Club: www.fuzzclub.gr | www.facebook.com/fuzzclub.gr
3P Lab: www.facebook.com/3plabgr

EΠΙΚΟΙΝΩΝΙΑ:

Παραγωγή: contact@3shadesofblack.net
Γραφείο τύπου: press@3shadesofblack.net, +30 694 81 82 236 (Δημήτρης Κότσης)

Fraternity of Sound Festival 2017
2017-10-26 08:00 - 2017-10-29 17:00 | Fuzz Club, PIREOS 209 KAI PATRIARXOU IOAKIM 1, Athens, Greece
Οι 3 Shades of Black παρουσιάζουν: Fraternity of Sound Festival 2017 “For The Youth Of The Sun”
26 – 27 – 28 – 29 Οκτωβρίου
Η Fraternity of Sound, ή αλλιώς FOS, δημιουργήθηκε από την ανάγκη μας για τη βίωση ενός έντονου συναισθήματος. Ενός συναισθήματος που θα μπορούσε να προκληθεί, χάρη σε ένα φεστιβάλ αφιερωμένο σε όλους τους πιστούς του ήχου. Ένα φεστιβάλ που έχει ως βαθύτερο στόχο του να παρουσιάσει καλλιτέχνες και συγκροτήματα που αγνοήθηκαν κατά τη συναυλιακή ιστορία της Ελλάδας, και να τα πλαισιώσει με συνέπεια στο βίωμα και τη βαθύτερη αισθητική που εκφράζουν. Ένα πραγματικό φεστιβάλ, που θα προσπαθήσει να ενώσει διαφορετικά μουσικά είδη, χωρίς να θυσιάσει τίποτα από το ήθος και τη προσωπικότητά του.

Το Fraternity of Sound Festival, είναι η μετενσάρκωση αυτού που κάνουμε από την αρχή και τώρα μετουσιώνεται και πραγματώνεται σε μια ανάσα, ενώ μανιώδης αγάπη και επιμονή μεταμορφώνονται σε ήχο.
Event page
Official FB page
LINE-UP:
► OPENING RITES (Πεμ. 26.10.17). TEMPLE (Ιάκχου 17, Γκάζι)
Croatian Amor (DK)
Colin Potter (UK)
Puce Mary (DK)
Dead Gum (GR)
After show: Jay Glass Dubs (GR)
*** Curated by Coherent States
► ΗΜΕΡΑ 1η / main event (Παρ. 27.10.17)
FUZZ LIVE MUSIC CLUB (Πατρ. Ιωακείμ 1, Ταύρος)
The Soft Moon (US)
Nurse With Wound (UK)
Circle (FI)
Kooba Tercu (GR)
Maggot Heart (SE)
► ΗΜΕΡΑ 1η / club night (Παρ. 27.10.17)
3.14 – Kondaktor – Zorz (GR – Modal Analysis) [DJ set]
JK Flesh (UK) [live]
Varg (SE) [live]
Bill Kouligas (GR – Pan) [live]
*** Curated by Modal Analysis / Pi Electronics
► ΗΜΕΡΑ 2η (Σαβ. 28.10.17) FUZZ LIVE MUSIC CLUB
Godflesh (UK)
Unsane (US)
Ghold (UK)
Omega Monolith (GR)
Pharaoh Overlord (FI)
► ΗΜΕΡΑ 3η (Κυρ. 29.10.17) FUZZ LIVE MUSIC CLUB
Thurston Moore Group (US)
Ben Frost (AU)
Zonal (UK)
Drew McDowall (UK)
Afformance (GR)

ΠΡΟΠΩΛΗΣΗ ΕΙΣΙΤΗΡΙΩΝ:
► Τετραήμερο εισιτήριο: 95€ (Συμπεριλαμβάνεται silkscreen T-shirt & πρόσβαση σε όλα τα side-events, όπως και στην opening day του festival)
► 26.10.17 – Opening Rites: Δωρεάν είσοδος για κατόχους τετραημέρων εισιτηρίων / 15€ (τιμή ταμείου)
► 27.10.17 – Ημέρα 1η / main event: 35€
► 27.10.17 – Ημέρα 1η / club night: Δωρεάν είσοδος για κατόχους τετραημέρων εισιτηρίων / 12€ (τιμή ταμείου)
► 28.10.17 – Ημέρα 2η: 35€
► 29.10.17 – Ημέρα 3η: 37€
Επωφεληθείτε των προνομιακών εκπτωτικών τιμών προπώλησης, προμηθευόμενοι το εισιτήριό σας, από τα παρακάτω σημεία διάθεσης:
• Syd Records (Πρωτογένους 13, Ψυρρή, τηλ.: 210 3218373, www.sydrecords.com)
• Rhythm Records (Εμ. Μπενάκη 74, Αθήνα, τηλ.: 210 3841550, www.rhythmrecords.gr)
• Sound Effect Records (Σπύρου Τρικούπη 50 & Καλλιδρομίου, Αθήνα, τηλ.: 210 8259883, www.soundeffect-records.gr)
• Le Disque Noir (Θεμιστοκλέους 29, Αθήνα, τηλ.: 211 214 3554)
• Big Mouth (Γρ. Γυφτοπούλου 8, Χαλάνδρι, τηλ.: 210 6815505)
• Τηλεφωνικά στο 11876
• Reload Stores
• Media Markt
• Seven Spots
• Βιβλιοπωλείο Ευριπίδης
► Ηλεκτρονική προπώληση μέσω viva.gr: https://goo.gl/tMym2e
Τα εισιτήρια / vouchers που διατίθενται μέσω του viva.gr και του δικτύου συνεργατών του, ανταλλάσσονται στην είσοδο του συναυλιακού χώρου με κανονικά εισιτήρια.

EΠΙΚΟΙΝΩΝΙΑ:
• Visit: www.3shadesofblack.net / www.facebook.com/threeshadesofblack
• Παραγωγή: contact@3shadesofblack.net
• Γραφείο Τύπου: press@3shadesofblack.net – +306948182236 (Δημήτρης Κότσης)

All★Stars 80's - 90's - 00's party!
2017-10-14 23:00 - 2017-10-15 17:00 | Fuzz Club, PIREOS 209 KAI PATRIARXOU IOAKIM 1, Athens, Greece
Επιτέλους! …έρχεται εκείνη η νύχτα που χτυπάει την πόρτα σου το πιο δυνατό-εκρηκτικό-χορευτικό event της πόλης!

Οι Trashformers, το team που πρεσβεύει τη γνήσια ακομπλεξάριστη διασκέδαση έρχεται να φτιάξει τη μέρα σου… και νύχτα προφανώς… και όπως πάντα δεσμεύεται για μια αξέχαστη βραδιά και χορό έως τελικής πτώσης! τέλος.
Σάββατο 14 Οκτωβρίου στο Fuzz Live Music Club

★ super dj-set με μουσικάρες από 80’s, 90’s (κυρίως) & 00’s (αρχές)
★ οπτικοακουστικό υπερθέαμα που φέρνει δάκρυα… χαράς
★ live show και αγαπημένοι guest τραγουδιστές (tba)
★ δόσεις νοσταλγίας (για να μην ξεχνάμε!)
★ Ανελέητος χορός και ακομπλεξάριστη διασκέδαση (για να ξεχνιόμαστε!)
★ ήχος 52 εκατομμύρια μεγαβάτ (επειδή είναι της μόδας τα τεχνικά)
★ γιγαντοοθόνη 9,437 γιάρδες (δεν έχουμε ιδέα πόσο είναι αυτό)
Η βραδιά που πάντα περίμενες (αλλά ποτέ δεν το ήξερες) είναι εδώ!
—————————
Τickets στην είδοδο – 10 με μπίρα/κρασί
Κρατήσεις / τραπέζια – 2103450817
doors open at 23:04 / show starts at 00:34 ακριβώς! (στο περίπου)

Michael Kiwanuka
2017-09-30 21:00 - 23:30 | Gazi Music Hall, Iera Odos 7, Athens, 118 54, Greece
Το Release Athens παρουσιάζει τον Michael Kiwanuka, τον νεαρό Βρετανό τραγουδοποιό που τάραξε τα νερά της παγκόσμιας σκηνής περισσότερο από κάθε άλλον μέσα στην περασμένη χρονιά, δίνοντας μία νέα πνοή στη soul και folk-rock μουσική του σήμερα το Σάββατο 30 Σεπτεμβρίου στο Gazi Music Hall (Αθήνα)!

Με ιδιαίτερη χαρά – και τιμώντας την υπόσχεση που δώσαμε μετά τη ματαίωση της τρίτης και τελευταίας ημέρας της φετινής διοργάνωσης (λόγω του γνωστού προβλήματος υγείας που αντιμετώπισε ο Jay Kay των Jamiroquai) – θα τον υποδεχτούμε και στις δύο πόλεις, όπου θα έχουμε την ευκαιρία να τον ακούσουμε, μαζί με την εκπληκτική μπάντα που τον συνοδεύει, σε τραγούδια από ολόκληρη τη μέχρι τώρα πορεία του και, κυρίως, από το δεύτερο album του, “Love & Hate”, το οποίο έφτασε στο νο 1 της Βρετανίας και προκάλεσε τον θαυμασμό κοινού και κριτικών, κερδίζοντας σε πολλές περιπτώσεις τον τίτλο του καλύτερου δίσκου της χρονιάς.

Οι τιμές των εισιτηρίων:
Για την Αθήνα, η προπώληση συνεχίζεται στα 30 ευρώ (μονό) και 55 ευρώ (διπλό). Στο ταμείο, η τιμή θα είναι 35 ευρώ.
Διάθεση: τηλεφωνικά στο 11 876, στα καταστήματα Seven Spots, Reload, Media Markt, Ευριπίδης, στα νέα σημεία προπώλησης της viva (Σύνταγμα και Τεχνόπολη) και τα www.viva.gr & www.releaseathens.gr
Michael Kiwanuka + opening acts (tba).

Πραγματικά, είναι από εκείνες τις φορές που δεν χρειάζονται πολλά λόγια. Το γεγονός πως ένας καλλιτέχνης που μόλις έκλεισε τα 30 του χρόνια, έχοντας προλάβει να κυκλοφορήσει δύο albums, ήδη συγκρίνεται από πολλούς με ονόματα όπως ο Marvin Gaye, o Curtis Mayfield, o Otis Redding, o Bill Withers, ακόμα και ο Van Morrison, πιστεύουμε πως λέει από μόνο του τα πάντα! Είναι πραγματικά σπάνιο ένας singer / songwriter να βλέπει το όνομά του να τοποθετείται από τόσο νωρίς δίπλα σε “ιερά τέρατα” ολόκληρης της ιστορίας της μουσικής, ανεξάρτητα από είδη και κατηγοριοποιήσεις.
Ο Michael Kiwanuka ξεκίνησε από το Βόρειο Λονδίνο και το 2012 παρουσίασε το ντεμπούτο του, “Home Again”, κερδίζοντας αμέσως τις εντυπώσεις. Η απαλή, αισθαντική και γεμάτη ψυχή, φωνή του μάγεψε τους πάντες. Όμως ακόμα κι αυτή η, ιδιαίτερα ζεστή για έναν πρωτοεμφανιζόμενο καλλιτέχνη, υποδοχή δεν προετοίμαζε τον ίδιο αλλά και όσους παρακολουθούν τις εξελίξεις στα μουσικά πράγματα για τον θρίαμβο που θα ακολουθούσε.
Με τον Danger Mouse και τον Inflo στην παραγωγή, ο Michael Kiwanuka κατόρθωσε να κυκλοφορήσει έναν δίσκο από αυτούς που οι άνθρωποι της Μουσικής Βιομηχανίας και του Τύπου ονομάζουν “gamechanger”. To “Love & Hate” αποτέλεσε το σημείο αναφοράς για την παγκόσμια δισκογραφία μέσα στο 2016, συνοδευόμενο από διθυραμβικές κριτικές και μεγάλες πωλήσεις (νο 1 στη Βρετανία)!
Ο δημιουργός του θεωρείται ήδη ένα από τα ονόματα που όχι μόνο θα συνεχίσουν να μας απασχολούν μέσα στα επόμενα χρόνια, αλλά που σε μεγάλο βαθμό θα προσδιορίσουν τις εξελίξεις στην παγκόσμια μουσική σκηνή.
Αυτό έχει γίνει αντιληπτό και στη χώρα μας – και μάλιστα από την πρώτη στιγμή – όπου ραδιοφωνικοί σταθμοί, παραγωγοί, μουσικοκριτικοί και, πάνω απ’ όλους, κοινό έχουν ήδη αγαπήσει τα υπέροχα τραγούδια του Michael Kiwanuka, σε τέτοιο βαθμό που να αποτελεί ένα από τα πλέον πολυσυζητημένα και αναμενόμενα ονόματα. Ευτυχώς, παρά την ατυχία του περασμένου Ιουνίου, δεν θα χρειαστεί να περιμένουμε πολύ για να τον απολαύσουμε ζωντανά, ακριβώς τη στιγμή που αλλάζει επίπεδο, ανεβαίνοντας στην κορυφή ενός καλλιτεχνικού στερεώματος που έχει απόλυτη ανάγκη από ευαίσθητες και αυθεντικές φωνές σαν τη δική του.
Οι δύο επερχόμενες βραδιές θα μας θυμίσουν τι σημαίνει να μπαίνει ξανά στο προσκήνιο η ψυχή και η ουσία της μουσικής. Ακούγοντας τραγούδια σαν τα “Love & Hate”, “Black Man In A White World”, “One More Night”, “Cold Little Heart”, “Rule The World, “Home Again”, “I’ll Get Along”, “Bones”, “I’m Getting Ready” και πολλά ακόμα, θα διαπιστώσουμε από κοντά το γιατί γίνεται όλος αυτός ο θόρυβος και για ποιο λόγο ο Michael Kiwanuka θεωρείται το μέλλον της soul μουσικής – και όχι μόνο.

Γραφείο Τύπου / Επικοινωνία:
Θωμάς Μαχαίρας (Αθήνα) / thomasmachairas@fuzzproductions.gr / 6936 161979
Γιάννης Λυμπέρης (Αθήνα) / johnlimberis@fuzzproductions.gr / 6973 798192

www.michaelkiwanuka.com
Facebook
YouTube
Twitter

Grand Magus
2017-09-30 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Ξεκινώντας την προέλασή τους στα πεδία της μάχης, το 1996 υπό το όνομα Smack, δεν άργησαν να γίνουν η μπάντα που γράφτηκε με χρυσά γράμματα στα ιστορικά βιβλία του heavy metal, χάρη σε μία συνεπή και ποιοτική πορεία που ήδη αριθμεί πάνω από 20 χρόνια: Φυσικά μιλάμε για τους Grand Magus!
Κάποια από τα καλύτερα heavy metal riffs που έχουν γραφτεί τα τελευταία χρόνια όπως και ένα ολόκληρο πυροβολικό χεβιμεταλλικών υμνικών επών, είναι λίγα από τα πράγματα που θα βρει όποιος ψάξει την ιστορία της μπάντας. Δύο demos και ένα split EP με τους συντοπίτες τους Spiritual Beggars (στους οποίος μάλιστα ο mainman του σχήματος JB διετέλεσε τραγουδιστής για ένα σεβαστό διάστημα) αργότερα, ήρθε η ώρα για το ιστορικό ομώνυμο ντεμπούτο, που μέχρι σήμερα αποτελεί ένα cult μνημείο για τους doom και heavy metal fans παγκοσμίως.
Τα “Monument” (2003) και “Wolf’s Return” (2005) που ακολούθησαν, εύκολα ώθησαν τη μπάντα να σκαρφαλώσει μερικά σκαλιά ψηλότερα στη κλίμακα της μουσικής και γενικότερης καλλιτεχνικής εξέλιξής της, προσθέτοντας όλο και περισσότερες heavy metal επιρροές στο όλο και πιο συμπαγές υλικό, χωρίς όμως η μπάντα να αποκυρήξει ποτέ τις groovy-rocking ρίζες της.
Τα εκτενή Ευρωπαϊκά tours που έλαβαν χώρα την ίδια περίοδο, στο πλευρό των grandmasters του ήχου Electric Wizard και Cathedral, ανέδειξαν με ευκολία τους Grand Magus ως μία από τις ισχυρότερες και πιο παντοδύναμες συναυλιακές μονάδες, γεγονός που μέρα με τη μέρα επιβεβαιωνόταν χάρη στις καθηλωτικές ζωντανές τους εμφανίσεις.
Το “Iron Will” του 2008 έλαβε την πρώτη θέση στο Soundcheck του Metal Hammer Γερμανίας, αποσπώντας ενθουσιώδεις αντιδράσεις από τον παγκόσμιο rock και metal τύπο και φυσικά από τους fans του σχήματος, με τον όλο και αυξανόμενο πυρήνα τους. Ήταν πλέον γεγονός: Οι Grand Magus είχαν για τα καλά στρογγυλοκαθίσει σε έναν θρόνο, λαξευμένο από epic doom και heavy metal φέροντας ταυτόχρονα μία πρωτοφανή από τους ίδιους προσήλωση προς το ακραίο.
Το “Hammer of the North” που κυκλοφόρησε το 2010 αποτέλεσε τη πρώτη επίθεση της μπάντας στα Γερμανικά album charts, οδηγώντας τους σε μία ιστορική συμμετοχή ως support act στην περιοδεία των Motorhead και Doro. Το 2012 οι Grand Magus ξεπέρασαν και πάλι τον εαυτό τους:Το πρώτο τους album υπό την αιγίδα της Nuclear Blast, αποτέλεσε και την επίσημη πρώτη του νέου ντράμερ Ludwig Witt. Το “The Hunt” κατέστησε πιο ξεκάθαρο από ποτέ πως η προοπτική της μπάντας για εξέλιξη και πρόοδο ήταν ακόμη πολύ μακριά από το να εξαντληθεί, ενώ το διαρκώς αυξανόμενο ενδιαφέρον του κοινού και της βιομηχανίας έμοιαζε να επισφραγίζει το πόσο το συγκρότημα δεν είχε ακόμη την ανάγκη να επανεφεύρει τον εαυτό του.
Ο διάδοχος “Triumph and Power” του 2014, συνέχισε ως μία ακόμη αδυσώπητη, νικητήριος προέλαση του σχήματος, καθιερώνοντας για τα καλά τους Grand Magus ως riff-gods, και φτάνοντας πολλούς στο σημείο να τους κατατάξουν στην ίδια κατηγορία με θρύλους όπως οι Judas Priest και Dio. Και η ιστορία είχε μόλις αρχίσει…
Αίμα, ιδρώτας, δάκρυα!
Το 2016, οι Σουηδοί θρύλοι επανέρχονται στο προσκήνιο, δείχνοντας για άλλη μια φορά τα δόντια τους, όπως και τα κοφτερά τους σπαθιά! Εγένετο “Sword Songs”! Ο τίτλος του όγδοου album τους, συνοψίζει τις διαθέσεις και προθέσεις της μπάντας: Ο mainman του σχήματος JB, προλογίζει το album ως ταχύτερο και πιο επιθετικό από το “Triumph and Power”, ενώ κατά την κυκλοφορία του, περίτρανα αποδεικνύεται πως και αυτό περιέχει μερικά από τα σπουδαιότερα τραγούδια της μέχρι στιγμής πορείας τους. Βάζοντας όλο τους το πάθος μέσα στο “Sword Songs” καταλήγουν σε αυτό που μοιάζει να είναι ότι πιο ολοκληρωμένο και heavy έχουν να επιδείξουν στο οπλοστάσιό τους. Ενδυναμωμένο από την παραγωγή του Nico Elgstrand (Entombed, Gorgoroth, Krux κ.α.) στα Studio Supa της Στοκχόλμης το νέο πόνημα των Σουηδών δεν είναι τίποτα λιγότερο από μία συλλογή μελλοντικών classics, προορισμένων να ενθουσιάσουν τους metal fans ανά την υψήλιο με τις παντοδύναμες γκρούβες, τα χτισμένα-από-riffs κιθαριστικά walls of sound και την πάντα χαρακτηριστικότατη, επικών διαστάσεων φωνή του JB.
Fuzz Live Music Club (Πειραιώς 209 & Πατρ. Ιωακείμ 1, Ταύρος, Αθήνα)
Σάββατο 30 Σεπτεμβρίου 2017
Πόρτες: 20:00
ΤΙΜΕΣ ΕΙΣΙΤΗΡΙΩΝ:
• 20€ (περιορισμένη προπώληση)
• 22€ (προπώληση)
• 25€ (ταμείο)
ΣΗΜΕΙΑ ΠΡΟΠΩΛΗΣΗΣ:
• Metal Era (Εμ. Μπενάκη 22, Αθήνα, τηλ.: 210 3304133, www.metalera.gr)
• No Remorse Records (Γαμβέτα 4, Αθήνα, τηλ.: 210 3830981, www.noremorse.gr)
• EAT METAL RECORDS (Σπυρίδωνος Τρικούπη 45, Εξάρχεια, Αθήνα, τηλ.: 213 0378553, www.eatmetalrecords.com)
• Syd Records (Πρωτογένους 13, Ψυρρή, τηλ.: 210 3218373, www.sydrecords.com)
• Bowel of Noise records (Official) (Θεμιστοκλέους 25, Αθήνα, 210 3846783, www.bowelofnoise.com)
• Τηλεφωνικά στο 11876
• Reload Stores
• Media Markt Greece
• Seven Spots
• Βιβλιοπωλεία Ευριπίδης – Evripidis Bookstores
• Ηλεκτρονική προπώληση: https://www.viva.gr/tickets/music/periodeia/grand-magus-live-greece/

Devin Townsend project
2017-09-24 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Devin Townsend. O HevyDevy. Ο Frank Zappa της γενιάς του. Μουσικός, συνθέτης, παραγωγός, πολυοργανίστας, performer, οραματιστής, καινοτόμος, φιλόσοφος. O εκκεντρικός καλλιτέχνης με την ασταμάτητη έμπνευση και την τεράστια δισκογραφία. Ο άνθρωπος που ανοίγει συνεχώς καινούριους δρόμους, και που δεκάδες αναγνωρισμένοι καλλιτέχνες ζητούν απεγνωσμένα να συνεργαστούν μαζί του διεκδικώντας μία σταγόνα από το ταλέντο του.
Steve Vai, Jason Newsted, Lamb of God, Gojira, Rammstein, Soilwork, Front Line Assembly, Ihsahn είναι απλά ορισμένοι από τους μουσικούς που έχουν δουλέψει μαζί του ενώ παράλληλα η ίδιος ο Devin με τα προσωπικά του σχήματα έχει μία πορεία κατά τη διάρκεια της οπoίας έχει κυκλοφορήσει 23 albums και τη στιγμή αυτή η καριέρα του βρίσκεται στο απόλυτο απόγειό της.
Αναγνωρίζεται ως ο απόλυτος εκφραστής, ο guru του progressive metal με sold-out συναυλίες σε ολόκληρη την υφήλιο και εμφανίσεις σε ιστορικά venues όπως το Royal Albert Hall.
Αυτή η μοναδική περσόνα έρχεται για πρώτη φορά στην Ελλάδα την Κυριακή 24 Σεπτεμβρίου για μία εμφάνιση που θα γράψει ιστορία και θα αποτελεί σημείο αναφοράς στα συναυλιακά χρονικά της χώρας.
Με καταγωγή το Βανκούβερ του Καναδά, ο Devin ξεκίνησε να παίζει μουσική στα προεφηβικά του χρόνια και τα demos του πρώτου του συγκροτήματος , των Noisescpaes. Κατέληξαν στα χέρια της Relativity Records μέσω της οποίας βρέθηκε στο συγκρότημα του Steve Vai για να ηχογραφήσει μαζί του το δίσκο “Sex and Religion” (1993) και να τον ακολουθήσει στην επερχόμενη περιοδεία. Κατά τη διάρκεια των συναυλιών του “S&R” o Devin γνώρισε πολλούς μουσικούς, οι περισσότεροι από τους οποίους ζητούσαν να συνεργαστούν μαζί του. Έτσι μέσα στο επόμενο χρόνο έπαιξε κιθάρα στην ευρωπαϊκή περιοδεία των Wildhearts, δημιούργησε τους IR8 με τον Jason Newsted των Metallica και τον Tom Hunting των Exodus και έπαιξε κιθάρα σε δίσκους των Kαναδών industrial ηρώων Front Line Assembly.
Τότε ήταν που ο Devin δήλωσε πως δεν θέλει να γίνει «προϊόν της φαντασίας των άλλων» και ξεκινά την επική προσωπική του καριέρα. Αρχικά συντείνεται ως Strapping Young Lad , παίζει όλα τα όργανα μόνος του και κυκλοφορεί το album “Heavy as a Really Heavy Thing” με επιρροές από το industrial, το death metal και το progressive. Oι SYL σύντομα γίνονται «κανονικό» συγκρότημα, μαζί τους είναι και μυθικός drummer Gene Hoglan (Dark Angel, Death, κ.ά.) και το 1997 κυκλοφορούν το album “City” είναι από τα σημαντικότερα albums του ακραίου metal της δεκαετίας του 90. Την ίδια χρονιά κυκλοφορεί και το solo album “Ocean Machine: Biomach” παρουσιάζοντας την πιο ήπια πλευρά του καλλιτεχνικού του μεγαλείου.
Το 1998 ο Devin μπαίνει μόνος του, με δική του πρωτοβουλία, σε ψυχιατρική κλινική όπου διαγιγνώσκεται με «διπολική διαταραχή», μία διάγνωση η οποία σύμφωνα με τον οποίο θα τον βοηθήσει να κατανοήσει τη φύση του και θα τον βοηθήσει να δημιουργήσει δίσκους ακραίου metal με τους SYL αλλά και μελωδικό prog δουλειές με το προσωπικό του σχήμα. Ο δίσκος “Infinity” (1998) θα είναι μία σπουδαία δουλειά, όπως και τα ‘Physicist’ (2000) και “Terria” (2001).
Το 2003 κυκλοφορεί το 3ο album των SYL με τίτλο το όνομα του συγκροτήματος, ενώ δημιουργεί και τους The Devin Townsend Band για να μπορεί να βγάλει σε περιοδεία το υλικό των solo δίσκων του. Με τους TDTB θα κυκλοφορήσει δύο δίσκους, τα “Accelerated Evolution” (2003) και “Synchestra” (2006) ενώ παράλληλα ως solo καλλιτέχνης θα δημιουργήσει τα ‘Devlab’ (2004),’The Hummer’ (2006) και “Ziltoid the Omniscient’ ( 2007) ενώ και οι SYL θα ολοκληρώσουν την καριέρα τους με τα “Alien” (2005) και “The New Black” (2006).
Έχοντας βγάλει ούτε λίγο ούτε πολύ 10 δίσκους μέσα σε 7 χρόνια με 3 διαφορετικά project, έχοντας συμμετοχές σε δίσκους φίλων του, έχοντας κάνει παραγωγές και έχοντας περιοδεύει ασταμάτητα, συχνά παίζοντας ‘διπλά’ show με τους SYL και τους TDTB ο Devin αποφασίζει να κάνει ένα διάλλειμα επ’ αόριστον
To 2009 επιστρέφει μ’ ένα μεγαλόπνοο σχέδιο και νέα μπάντα. Το σχήμα πλέον λέγεται Devin Townsend Project και σκοπός του είναι να δημιουργήσει 4 albums, μέρος μίας τετραλογίας, σε διαφορετικό μουσικό ύφος το καθένα από αυτά. Τα δύο πρώτα μέρη είναι τα “Ki” (2009) και “Addicted” (2009) και ακολουθούν τα “Deconstruction” (2011) και “Ghost” (2011).
Ακολουθούν τα “Epicloud” (2012) και “Sky Blue” (2014) και την ίδια χρονιά κυκλοφορεί το sequel του “Ziltoid” με τίτλο “Ζ2”, ενώ η τελευταία του, μέχρι στιγμής δουλειά είναι το “Transcendence” (2016).
Όπως γίνεται αντιληπτό, εδώ δεν έχουμε μία τυπική περίπτωση μουσικού, αλλά έναν αυθεντικά εκκεντρικό καλλιτέχνη με χειμαρρώδη έμπνευση και αχαλίνωτη δημιουργικότητα, στην καλύτερη φάση της καριέρας του. Ο Devin Townsend έρχεται για πρώτη φορά στην Ελλάδα για μία συναυλία την οποία και είναι αδιανόητο να χάσετε.
ΠΡΟΠΩΛΗΣΗ:
Metal Era, No Remorse Records, Reload Stores και Monsterville
On-line: www.viva.gr
Τιμή εισιτηρίου: 28 Ευρώ (Λοιπή προπώληση) – 30 Ευρώ (Ταμείο)

Acid Mothers Temple & The Melting Paraiso UFO + Chickn
2017-09-23 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Το Σάββατο 23 Σεπτεμβρίου υποδεχόμαστε στο Fuzz Live Music Club, τους θρυλικούς Acid Mothers Temple & The Melting Paraiso UFO, με μοναδικό σκοπό την… διεύρυνση του νου!
Από τις κορυφαίες ακραίες μπάντες της psychedelic rock σκηνής των 20 τελευταίων ετών, οι Acid Mothers Temple είναι απλά αδύνατο να συγκριθoύν με οτιδήποτε άλλο. Ο κατακλυσμικός συνδυασμός ψυχεδελικών ξεσπασμάτων, παραμόρφωσης, αυτοσχεδιασμού και αγνής rock ‘n’ roll έκστασης από τους πέντε Ιάπωνες, είναι μοναδικός.

Με ηγέτη τον μυθικό Kawabata Makoto, τον συνιδρυτή Higashi Hiroshi, τον μόνιμο πλέον Mitsuko Tabata και την μνημειώδη rhythm section των Satoshima Nani και Wolf (aka.S/T), θα φέρουν την “Hallelujah Mystic Tour” και στην Αθήνα.
Στα περισσότερα από τα 20 χρόνια ύπαρξής τους, έχουν αναρίθμητες κυκλοφορίες (μαζί με τα side projects, ξεπερνούν τις 100) ενώ μετά από κάθε συναυλία τους, προστίθενται νέοι “πιστοί”.

Το σύμπαν των AMT εκτείνεται σε παρακλάδια και εναλλακτικές “μετανσαρκώσεις”, με ονόματα όπως Τhe Mothers of Invasion, Τhe Cosmic Inferno, Τhe Pink Ladies Blues, Τhe Incredible Strange Band, Acid Mothers Guru Guru, Space Paranoid, μεταξύ άλλων. Μην μπερδεύεστε. Το όραμα και ο πυρήνας, είναι ένας.
Οι Acid Mothers Temple & The Melting Paraiso UFO μοιάζουν να μην ανήκουν ουσιαστικά σε καμία μουσική σκηνή, εξαντλώντας ηχητικά καθετί πρωτόγονο, πειραματικό και, εν τέλει, rock ‘n’ roll που υπάρχει εκεί έξω…
Το Σάββατο 23 Σεπτεμβρίου η βραδιά δεν πρόκειται να μοιάζει με καμία άλλη από όσες έχεις δει. Πολλά λόγια δεν χρειάζονται. Μόνο ανοιχτό μυαλό και καρδιά και το ταξίδι είναι εγγυημένο!
“Πότε Can, πότε Hawkwind, πότε metal θηρία, αλλά πάντα απόλυτα συναρπαστικοί live, οι Acid Mothers Temple κατά τη διάρκεια των δύο δεκαετιών ύπαρξής τους έχουν ηχογραφήσει μουσική ικανή να λιώσει το μυαλό σου σε βαθμό πολύ μεγαλύτερο από εκείνον που θα μπορούσε να διαχειριστεί οποιοδήποτε λογικό άτομο.” / Guardian
“Μερικές φορές είναι δύσκολο να ξεχωρίσεις ποιο κομμάτι παίζουν, από τον ιδιαίτερα μεγάλο κατάλογό τους, καθώς είναι γνωστοί και για τους αυθόρμητους αυτοσχεδιασμούς τους. Όμως, ποιος νοιάζεται; Είναι η καλύτερη ψυχεδελική μπάντα που έχουμε δει ποτέ live. Αυτό που τους κάνει φανταστικούς είναι το γεγονός πως δεν κολλάνε σε ένα συγκεκριμένο στυλ, αλλά παίζουν ένα διαφορετικό υπο-είδος psych rock σε κάθε τραγούδι.” / Echoes & Dust
http://acidmothers.com/
Facebook
Twitter

Τη βραδιά θα ανοίξουν οι Chickn, ένα από τα πλέον ενδιαφέροντα και ανερχόμενα σύνολα της εγχώριας σκηνής τα τελευταία χρόνια.
Οι Chickn είναι ένα αρθρωτό μουσικό σχήμα που αποφάσισε να ξεκινήσει σαν rock μπάντα τα Χριστούγεννα του 2012. Ηχογράφησαν το πρώτο τους demo στα μέσα του 2013, οπότε ξεκίνησαν να δημιουργούν τη σημερινή τους φόρμα. Αποκαλούν τη μουσική που παίζουν Jetztzeit rock, αλλά στην πραγματικότητα δεν είναι κάτι παραπάνω από οργανική μουσική. Ο αυτοσχεδιασμός είναι ο βασικότερος πυλώνας της, καθώς και η ροπή τους να αγκαλιάζουν το απρόσμενο.
Κάθε μέλος των Chickn προσφέρει την οπτική του πάνω στο ίδιο όραμα και με αυτόν τον τρόπο δημιουργείται ένα εκλεκτικό αμάλγαμα εκστατικών μοτίβων με ανάποδες γκρούβες, μανιωδών riffs και υπαρξιακών φωνητικών.
Τα live τους είναι απρόβλεπτα καθώς ανάμεσα στις υπόλοιπες συνήθειές τους δεν τηρούν την playlist τους και παραλλάσσουν διαρκώς τις εκδοχές των τραγουδιών τους. Όταν οι Chickn παίζουν live, να περιμένετε στη σκηνή από τρία ως εννιά άτομα.
Bandcamp
Facebook
YouTube

Εισιτήρια προπωλούνται προς 19 ευρώ (μονό) και 35 ευρώ (διπλό – περιορισμένος αριθμός). Στο ταμείο, η τιμή θα είναι 22 ευρώ.
Διάθεση: τηλεφωνικά στο 11 876, στα καταστήματα Reload, Seven Spots, Media Markt, Ευριπίδης, στο www.fuzzclub.gr και το www.viva.gr
Acid Mothers Temple & The Melting Paraiso UFO + opening act: Chickn
Σάββατο 23 Σεπτεμβρίου, Fuzz Live Music Club (Πατριάρχου Ιωακείμ 1 & Πειραιώς 209, Ταύρος / τηλ. 210 3450817 / www.fuzzclub.gr)
Οι πόρτες θα ανοίξουν στις 20:00.
Γραφείο Τύπου / Πληροφορίες:
Θωμάς Μαχαίρας / thomasmachairas@fuzzproductions.gr/ 6936 161979
Γιάννης Λυμπέρης / johnlimberis@fuzzproductions.gr / 6973 798192

Slowdive
2017-09-09 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Οι Βρετανοί Slowdive, ένα από τα κορυφαία συγκροτήματα της shoegaze / indie rock σκηνής των τελευταίων 30 χρόνων, επιστρέφουν στην Αθήνα! Η μπάντα από το Reading θα βρίσκεται το Σάββατο 9 Σεπτεμβρίου στο Fuzz Live Music Club για το πρώτο μεγάλο headline show στη χώρα μας, μετά την εμφάνισή τους στο Release Athens 2016.

Οι Neil Halstead (φωνητικά, κιθάρα, πλήκτρα), Rachel Goswell (φωνητικά, κιθάρα), Nick Chaplin (μπάσο), Christian Savill (κιθάρα), Simon Scott (drums) συνεχίζουν την ιστορία της μπάντας, πραγματοποιώντας μία εντυπωσιακή και θριαμβευτική επιστροφή, προϊόν της οποίας είναι το 4ο album τους (22 χρόνια μετά το προηγούμενο), με τίτλο το όνομά τους. Το “Slowdive” κυκλοφόρησε τον Μάιο του 2017, για λογαριασμό της Dead Oceans, και ήδη βάζει υποψηφιότητα για ένα από τα καλύτερα albums της χρονιάς, με βάση την υποδοχή που είχε από κοινό και κριτικούς.

Τα ποιοτικά τους standards ήταν δεδομένα από την αρχή της πορείας τους – με τα εξαιρετικά “Just For A Day” (1991), “Souvlaki” (1993), “Pygmalion” (1995) – αλλά παραμένει ασυνήθιστο για ένα συγκρότημα που επανασυνδέεται μετά από μεγάλο διάστημα το να παρουσιάζει μία τόσο καλή δουλειά. Φαίνεται πως η επιστροφή των Slowdive είναι ουσιαστική και σίγουρα θα έχει συνέχεια.
Ο αργός και ζαλιστικός ήχος τους σε παρασύρει σε μια δίνη από κιθάρες, με “κρυμμένες” μελωδίες που ανακαλύπτεις σε κάθε ακρόαση. Στέκουν ισάξια δίπλα στους Ride, My Bloody Valentine, The Verve, Cocteau Twins και The Jesus and Mary Chain στο shoegaze – ή dreampop, αν προτιμάτε – ρεύμα, που επικράτησε στα τέλη των ’80s και μέχρι τα μέσα των ’90s. Αυτό που αποκαλείται συχνά “The Scene That Celebrates Itself”, καθώς οι μουσικοί των shoegaze συγκροτημάτων της εποχής δεν ήταν ουδέποτε ανταγωνιστικοί μεταξύ τους.
Οι Slowdive σχηματίστηκαν στο Reading το 1989 από την, 18χρονη τότε, Rachel Goswell και τον 19χρονο Neil Halstead. Η πρώτη πρότεινε το όνομα από το αγαπημένο της τραγούδι των Siouxsie and the Banshees. Ο δεύτερος εξελίχθηκε στον βασικό συνθέτη της μπάντας, και έναν από τους κορυφαίους Βρετανούς συνθέτες της τελευταίας 25ετίας. Μαζί με την Goswell και τον Ian Mc Cutcheon, μετά το τέλος των Slowdive, δημιούργησε τους εξαιρετικούς Mojave 3.
Tα πρώτα singles και EPs, με τις διθυραμβικές κριτικές, τους οδήγησαν σε ένα πολύ γρήγορο συμβόλαιο με την Creation Records του Alan Mc Gee. Το πρώτο, από τα μόλις τρία albums τους, ήταν το “Just for a Day”, το Σεπτέμβρη του 1991. Γραμμένο σε ενάμισι μόλις μήνα, με την μπάντα να βρίσκεται σε έντονα πειραματική διάθεση. Οι Slowdive είχαν ήδη μια γερή βάση οπαδών σε Βρετανία και ΗΠΑ, ωστόσο ο Μουσικός Τύπος είχε αλλάξει στάση και γινόταν αδικαιολόγητα εχθρικός, καθώς brit-pop και grunge (και τα πολλά λεφτά) έρχονταν να σαρώσουν τα πάντα.
Η Creation τους ζήτησε ένα εμπορικό δεύτερο δίσκο. Ο Halstead αποσύρθηκε σε ένα σπίτι στην Ουαλία, ενώ είχαν ξεκινήσει να ηχογραφούν, αλλά ο McGee είχε απορρίψει το υλικό. Το ιστορικό πλέον “Souvlaki” κυκλοφόρησε το Μάιο του 1993. Για όσους αναρωτιέστε, ο τίτλος προήλθε από ένα σκετσάκι των Jerky Boys, μιας cult κωμικής δυάδας από τη Νέα Υόρκη με ιστορικές τηλεφωνικές φάρσες.
Οι Slowdive ζήτησαν τη βοήθεια του μέγιστου Brian Eno στην παραγωγή. Εκείνος, συνεργάστηκε μαζί τους στη σύνθεση του “Sing” και στο “Here She Comes” παίζοντας keyboards. Σήμερα, το “Souvlaki” συγκαταλέγεται στις μεγάλες στιγμές της δεκαετίας του ’90, εξασφαλίζοντας στην μπάντα συνεχείς πετυχημένες εμφανίσεις σε μεγάλα festival και συναυλίες.
Ο δίσκος δεν πούλησε (ξανά) αρκετά. «Δεν ασχολούμασταν με τις πωλήσεις, μέχρι που η Creation έπαθε παράκρουση με αυτές. Η ειρωνεία της υπόθεσης είναι που λατρεύαμε Nirvana και Soundgarden, ενώ όταν γνωρίσαμε τους Smashing Pumpkins στο Chicago, ο Corgan μας εξομολογήθηκε πως τον είχαμε επηρεάσει», είναι τα λόγια των μελών των Slowdive.

O τελευταίος δίσκος τους πριν την επανένωση, “Pygmalion”, βγήκε το Φεβρουάριο του 1995. Λιγότερες κιθάρες, και περισσότερο ambient/electronic στοιχεία, το ίδιο πανέμορφος με τους άλλους δύο. Πλέον όμως, οι σχέσεις μέσα στο συγκρότημα δεν ήταν οι καλύτερες, όπως και εκείνες με την δισκογραφική τους. Το τέλος ήταν αναπόφευκτο.
Τον Ιανουάριο του 2014, ήρθαν τα χαρμόσυνα νέα για τους απανταχού fans της shoegaze / dreampop σκηνής. Οι Slowdive αποφάσισαν να βρεθούν πάλι όλοι μαζί, ξεκινώντας εμφανίσεις σε μεγάλα festival. Τον Ιούνιο του 2016, εμφανίστηκαν στο Release Athens (παρέα με την PJ Harvey και τους Brian Jonestown Massacre) και τον Ιανουάριο του 2017 παρουσίασαν το πρώτο single τους μετά από 22 ολόκληρα χρόνια, το υπέροχο και ασυνήθιστα ρυθμικό “Star Roving”. Τον Μάρτιο ανακοίνωσαν την κυκλοφορία του 4ου album της καριέρας τους, το οποίο σηματοδοτεί πλέον την οριστική επιστροφή τους, με τη συνοδεία ενός ακόμα single, του ονειρικού “Sugar For The Pill”.
To “Slowdive” κυκλοφόρησε τον Μάιο του 2017 στην Dead Oceans, γνωρίζοντας την αποθέωση από τους κριτικούς και το κοινό. Ήδη , θεωρείται ως ένα από τα album που θα βρεθούν στην κορυφή της λίστας με τα καλύτερα στο τέλος της χρονιάς!
Oι Slowdive πλέον έχουν επιστρέψει για τα καλά, κοντά 20 χρόνια μετά. Μπορούν να συστήσουν εκ νέου τον ονειρικό κόσμο τους σε πολύ περισσότερο κοινό και, κυρίως, στις νεώτερες γενιές.
«Είναι η δουλειά μιας μπάντας που επανασυνδέθηκε και ηχογράφησε από επιλογή, στους δικούς της ρυθμούς, φέρνοντας όλη τη συσσωρευμένη εμπειρία της ενήλικης ζωής των μελών της στη δημιουργία μιας μουσικής έξω από καλούπια, για πρώτη φορά. Δεν προκαλεί καμία έκπληξη πως, όπως και το ντεμπούτο EP, το νέο album φέρει σαν τίτλο το όνομά τους. Κατά συνέπεια, ξεχάστε τα αστέρια, τα σύννεφα, τους ουρανούς, τους ωκεανούς και όλες τις σχετικές μεταφορές που έρχονται στο μυαλό όταν ακούς shoegaze. Οι Slowdive δεν το κάνουν να δείχνει εύκολο. Το κάνουν να μοιάζει δύσκολο. Και το να δημιουργείς τόσο σπουδαία μουσική είναι σχεδόν πάντα τέτοιο.» / Pitchfork
«Αν περιμένεις το τρένο ακούγοντας το ‘Just for a Day’ μέτρα το πόσα τρένα θα χάσεις ενώ κάθεσαι στο παγκάκι.» / NME
«H μουσική στο ‘Souvlaki’ είναι ήρεμη και δυναμική ταυτόχρονα, με στρώσεις απόλυτης ομορφιάς μαζί με βαθιά θαμμένες κιθάρες. Συναρπαστικό…» / All Music
«To κρεσέντο στο φινάλε έκανε όλα τα κεφάλια να κουνιούνται μπρος πίσω. Μια επιστροφή-έκπληξη!» / The Guardian (για την επιστροφή τους το 2014)
slowdiveofficial.com
facebook.com/Slowdive
twitter.com/slowdiveband
instagram.com/slowdiveofficial
Η προπώληση των εισιτηρίων ξεκινάει στα 27 (μονό) και 50 ευρώ (διπλό). Μετά την εξάντλησή τους, θα συνεχιστεί στα 30 (μονό) και 55 ευρώ (διπλό). Στο ταμείο, η τιμή θα είναι 33 ευρώ.
Διάθεση: τηλεφωνικά στο 11 876, στα καταστήματα Reload, Seven Spots, Media Markt, Ευριπίδης, στο fuzzclub.gr και το viva.gr.
Slowdive + opening act (tba):
Σάββατο 9 Σεπτεμβρίου, Fuzz Live Music Club (Πατριάρχου Ιωακείμ 1 & Πειραιώς 209, Ταύρος / τηλ. 210 3450817 / fuzzclub.gr)
Οι πόρτες θα ανοίξουν στις 20:00.

Release Athens 2017: Day 2
2017-06-16 05:00 - 23:30
Thievery Corporation και Archive, δύο από τις πλέον αγαπημένες μπάντες του ελληνικού κοινού, θα εμφανιστούν την Παρασκευή 16 Ιουνίου στην Πλατεία Νερού, σε ακόμα μία εντυπωσιακή μέρα του Release Athens 2017
Το τρίτο όνομα της 16ης Ιουνίου έχει ήδη μία πολύ ισχυρή σχέση με το ελληνικό κοινό. Οι Kadebostany επιστρέφουν μετά από δύο χρόνια στην Ελλάδα που τους αγάπησε από την πρώτη στιγμή. Μπορεί να προέρχονται από έναν… φανταστικό κόσμο, εμπνευσμένο από τον Ελβετό παραγωγό Kadebostan, αλλά στον πραγματικό η επιτυχία τους είναι σίγουρα αληθινή!
Omega Ray (Ω-Ray), είναι το όνομα της νέας μπάντας που πρόκειται να ταράξει τα νερά στην εγχώρια σκηνή! Ο Γιώργος Καρανικόλας (The Last Drive, Blackmail, BLML, Drobs) ηγείται μίας εκλεκτής παρέας που θα μας ταξιδέψει σε έναν ήχο διαφορετικό από τα συνηθισμένα!
Οι Chinese Basement είναι από τις μπάντες που οφείλει να ανακαλύπτει όποιος αναζητά το νέο και συναρπαστικό στη σύγχρονη μουσική.
Εισιτήρια προς 43 ευρώ (μονό) και 80 (διπλό) προπωλούνται. Φυσικά σημεία διάθεσης εισιτηρίων: Στα καταστήματα Seven Spots, Reload, Media Markt και βιβλιοπωλεία Ευριπίδης.
Tηλεφωνικά στο 11 876 και στα www.releaseathens.gr/tickets/ και bit.ly/ReleaseAthens17-tickets

Γιάννης Αγγελάκας & 100°C, Διάφανα Κρίνα, The Last Drive, The Big Nose Attack, Holy Monitor
2017-06-10 17:00 - 23:30
Μία μεγάλη βραδιά για την Ελληνική rock σκηνή έρχεται! Γιάννης Αγγελάκας & 100°C, Διάφανα Κρίνα, The Last Drive, μαζί με τους The Big Nose Attack και Holy Monitor, ενώνουν δυνάμεις και μας προσκαλούν σε μία αληθινή γιορτή της αγαπημένης μας μουσικής, το Σάββατο 10 Ιουνίου στην Πλατεία Νερού! Μία σπάνια συνάντηση που θα λάβει χώρα σε απόλυτα φεστιβαλικές συνθήκες, στο πλαίσιο μίας παραγωγής τεράστιων διαστάσεων (σκηνή, ήχος, φως), και σίγουρα θα προσελκύσει χιλιάδες κόσμου!

Τα ονόματα των τριών headliners μιλούν από μόνα τους. Η εκφορά τους και μόνο θα αρκούσε για να συνοψίσεις ένα τεράστιο μέρος της Ιστορίας του Rock στην Ελλάδα. Μαζί τους, δύο εξαιρετικές νεώτερες μπάντες.
O Γιάννης Αγγελάκας όλα αυτά τα χρόνια, δεν έπαψε ποτέ να είναι δημιουργικός, ανατρεπτικός και κυρίως ανήσυχος. Το αποδεικνύει με κάθε νέο βήμα του και το ίδιο ισχύει και για τη νέα μπάντα του, τους 100°C. Σχεδόν δυο χρόνια μαζί, πειραματίζονται, γελάνε, γράφουν, σβήνουν και ταξιδεύουν.
Πριν λίγο καιρό, κυκλοφόρησαν έναν νέο δίσκο (“Ήσυχα Τραγούδια Για Ανέμελα Λιβάδια”), τα τραγούδια του οποίου θα ακούσουμε ζωντανά, μαζί με επιλογές από ολόκληρη την πορεία του Γιάννη Αγγελάκα, από τις Τρύπες έως σήμερα.

Τα Διάφανα Κρίνα κατέκτησαν από το ξεκίνημά τους μία ιδιαίτερη θέση στο εγχώριο μουσικό στερέωμα. Έχοντας διαγράψει μία εικοσαετή πορεία, άγγιξαν τις ψυχές χιλιάδων ανθρώπων, χαρίζοντάς μας έξι δίσκους που χαρακτήρισαν την ελληνική ροκ σκηνή.
Το συγκρότημα σημαδεύτηκε από την απώλεια του τραγουδιστή, Θάνου Ανεστόπουλου, ο οποίος έφυγε χτυπημένος από τον καρκίνο πριν λίγους μήνες, αλλά συνεχίζει το ταξίδι του υμνώντας τη δημιουργικότητα και τη ζωή. Η εμφάνιση στο φεστιβάλ της Πλατείας Νερού σηματοδοτεί την ουσιαστική επιστροφή τους στα μουσικά πράγματα.
Το συγκρότημα – που πλέον αποτελείται από τους Τάσο Μαχά (τύμπανα), Νίκο Μπάρδη (κιθάρα, τρομπέτα), Παναγιώτη Μπερλή (φωνή, πλήκτρα), Παντελή Ροδοστόγλου (μπάσο), Κυριάκο Τσουκαλά (κιθάρα), – βρίσκεται ήδη στην προ-παραγωγή του νέου του δίσκου, τραγούδια από τον οποίο θα ακουστούν (μαζί με άλλα που καλύπτουν όλο το εύρος της δισκογραφίας τους) στις επιλεγμένες συναυλίες που θα δώσουν τους επόμενους μήνες σε διάφορα σημεία της χώρας.
Οι Last Drive είναι μία από τις σπουδαιότερες μπάντες που ανέδειξε ποτέ η εγχώρια σκηνή. Το 2007 επέστρεψαν για να δώσουν συνέχεια στην τρελή κούρσα τους, που ξεκίνησε στις αρχές της δεκαετίας του ’80 και είχε σταματήσει το 1995. Δέκα χρόνια μετά, εξακολουθούν να δημιουργούν και να αναζητούν νέους τρόπους έκφρασης.
Κυκλοφόρησαν ένα EP, ένα live CD/DVD και ένα εξαιρετικό album (“Heavy Liquid” / Happy Crasher, 2009). Γιόρτασαν τα 30 τους χρόνια σε ένα αξέχαστο συναυλιακό διήμερο, μαζί με φίλους και συνοδοιπόρους. Παρουσίασαν την ακουστική τους εκδοχή, σε μία περίοδο που άνοιξε με δύο καταπληκτικές εμφανίσεις στην Αθήνα και έκλεισε στα τέλη του περασμένου καλοκαιριού, μετά από 17 shows σε ολόκληρη την Ελλάδα.
Μέσα στα χρόνια, πολλά σχήματα ξεπήδησαν μέσα από τον ευρύτερο πυρήνα που περιλαμβάνει μέλη των Drive (The Earthbound, BLML, Thee Holy Strangers, The Screaming Fly, Spirak Drift, ΩRay, La Mano y el Corazon), ενώ μέσω της Drive Tribe διατηρούν με συνέπεια την επαφή με φίλους και συντρόφους που μοιράζονται μαζί τους την αγάπη για το rock’n’roll και την δημιουργία. Πριν λίγες ημέρες ολοκλήρωσαν την ηχογράφηση του νέου τους album που αναμένεται να κυκλοφορήσει το ερχόμενο φθινόπωρο. Περιμένουμε με ανυπομονησία!
Οι Big Nose Attack δημιουργήθηκαν το 2011. Τα αδέρφια Βoogieman (κιθάρα, φωνή) & Little Tonnie (τύμπανα) έδωσαν μία νέα φρεσκάδα στην εγχώρια σκηνή, συνδυάζοντας τις blues επιρροές τους με “ατίθασα” rock riffs που μοιάζουν να ξεπήδησαν από τα 70’s!
Μετά από πέντε χρόνια, τρία official albums, τέσσερις Ευρωπαϊκές περιοδείες και αμέτρητες εμφανίσεις στο εξωτερικό, έχουν ήδη εδραιωθεί ως μία από τις καλύτερες μπάντες της χώρας, παίζοντας με τους Black Keys το 2015 και βλέποντας το “Yeah! That Girl” να κερδίζει μία θέση στις προτιμήσεις κάθε ενημερωμένου ραδιοφωνικού παραγωγού και DJ!
Οι Holy Monitor είναι μία μουσική κολεκτίβα από την Αθήνα. Σχηματίστηκαν το 2015 και πριν λίγο καιρό κυκλοφόρησαν το ντεμπούτο τους album σε συνεργασία με την Blackspin Records και την Primitive Music.
Kraut ρυθμοί, υπνωτικά φωνητικά και κολλητικά κιθαριστικά riffs δημιουργούν ένα space περιβάλλον, μία φωτεινή ηχητική δίνη που παρασύρει τον ακροατή σε ένα ψυχεδελικό ταξίδι.
Με ήδη 40.000 views στο youtube και εξαιρετικές κριτικές, οι Holy Monitor φαίνεται πως πραγματοποιούν μία εντυπωσιακή νέα είσοδο στα μουσικά πράγματα της χώρας – και όχι μόνο. Το “Bed Of The Earth” δεν είναι απλά το πιο εθιστικό τραγούδι που προέκυψε από την εγχώρια σκηνή μέσα στο 2017, αλλά ένα από τα καλύτερα που μας έδωσε η psych-rock σκηνή, γενικά, μέσα στη χρονιά που διανύουμε!
Η προπώληση ξεκινάει στα 10 ευρώ και για περιορισμένο αριθμό εισιτηρίων. Μετά την εξάντλησή τους, θα συνεχιστεί στα 13 ευρώ. Στο ταμείο, η τιμή θα είναι 15 ευρώ.
Διάθεση: τηλεφωνικά στο 11 876, στα καταστήματα Seven Spots, Reload, Media Markt, Ευριπίδης και online στο www.releaseathens.gr και το www.viva.gr
Οι πόρτες θα ανοίξουν στις 17:00.

Samsara Blues Experiment
2017-05-27 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Οι Samsara Blues Experiment η σπουδαιότερη μπάντα του heavy psychedelic ήχου της τελευταίας δεκαετίας, επιστρέφει στην Αθήνα, το Σάββατο 27 Μαϊου στο Fuzz Live Music Club, για να μας παρασύρει ξανά σε ένα μοναδικό μουσικό ταξίδι στα μυστήρια της ανθρώπινης ψυχής!

Christian Peters, Hans Eiselt και Thomas Vedder φέρνουν μαζί και το νέο πολυαναμενόμενο album τους, “One With The Universe”, στη μεγαλύτερη έως τώρα συναυλία τους στην Ελλάδα.
Οι Γερμανοί heavy / psych rockers κλείνουν φέτος μια δεκαετία ζωής , που φτάνει και περισσεύει για να ονομάζονται ήδη ως κλασική μπάντα.
Με τρεις εξαιρετικούς δίσκους – “Long Distance Trip”, “Revelation & Mystery” και “Waiting For The Flood” – και ασταμάτητες περιοδείες στο ενεργητικό τους, οι Samsara Blues Experiment φτάνουν σε συνεχή δημιουργικά ζενίθ και αφήνουν συστηματικά στην άκρη τις προσταγές της μοντέρνας rock σύνθεσης για χάρη της αυθεντικής heavy ψυχεδέλειας των 70’s, του stoner rock και της ανατολίτικης raga, τις οποίες κατορθώνουν και συνδυάζουν με μοναδική μαεστρία.
Οι προηγούμενες θριαμβευτικές εμφανίσεις τους στη χώρα μας έχουν ήδη αποδείξει πως πρόκειται για μπάντα-θηρίο! Kάθε φεστιβάλ του χώρου που πραγματικά αξίζει – είτε το λένε Hellfest, Austin Psych Fest / Levitation ή Desertfest – είχε την τιμή να τους φιλοξενήσει, ξανά και ξανά, στη σκηνή του.
Ο νέος δίσκος τους, “One With The Universe” , θα περιλαμβάνει πέντε νέα τραγούδια, με σχεδόν μία ώρα διάρκεια και τους ίδιους να λένε πως χρησιμοποιούν μεν synths, αλλά δεν χρειάζεται να… φοβόμαστε! Τα heavy riffs, τα αλλόκοτα φωνητικά και –βέβαια – το sitar θα χαρακτηρίσουν μια δουλειά που η μπάντα ήδη αισθάνεται πως την εκφράζει απόλυτα.
Έγραψαν
“Είναι η προσωπικότητα, το εύρος των επιρροών, το παίξιμο, ο τσαμπουκάς, η ατμόσφαιρα; Δεν μιλάμε για jazz fusion εδώ κύριοι και κυρίες, μιλάμε για μουσική που απευθύνεται στο θυμικό μας κατευθείαν, συντονίζεται με τα ψυχικά μας κύματα, μας απογειώνει σε πνευματικά ταξίδια. Ψυχεδέλεια λέγεται.” / Rocking.gr
“Oταν τους δεις, δεν θα θες τίποτε άλλο. Θα έχεις βρει την απόλυτη νιρβάνα μέσα από εικόνες που δημιουργεί η μουσική τους, με κάθε δυνατό τρόπο.” / Metalpaths
“Η πεμπτουσία του rock απαντάται επάνω στο ιδρωμένο συναυλιακό σανίδι, το οποίο οι SBE έχουν τιμήσει με το παραπάνω στις εδώ επισκέψεις τους.” / Soundgaze.gr
Οι Half Gramme of Soma θα ανοίξουν την πολυαναμενόμενη συναυλία των Samsara Blues Experiment το Σάββατο 27 Μαϊου στο Fuzz Live Music Club, κάνοντας τη βραδιά… επικίνδυνα heavy!
Οι HGoS δημιουργήθηκαν στις αρχές του 2011, στην Αθήνα. Συνδυάζοντας heavy rock ήχους με μια μεγάλη ποικιλία από άλλες επιρροές, συστήθηκαν στην εγχώρια σκηνή με συνεχή –και κάθε φορά καλύτερα- live!
Στις αρχές του 2013 κυκλοφόρησαν το πρώτο τους άλμπουμ, το οποίο διαδέχθηκε στα τέλη του 2014 το Ep “Marche au Noir”. Από την αρχή του 2015 μέχρι σήμερα αποτελούνται από καινούργια μέλη από την ευρύτερη “Καπνιστική Κοινότητα” που εδρεύει στον 13ο όροφο διάσημης πολυκατοικίας στον Πειραιά.
Τον Μάιο του 2017, το δεύτερο άλμπουμ και πρώτο με την καινούργια σύνθεση και τον φοβερό τίτλο “Groove is Black” θα «προσγειωθεί» για να ταρακουνήσει τον βραχώδη πλανήτη μας με μερικές απόκοσμες μελωδίες.
Ακούστε το “Gloomy Eggplant” και πιστέψτε…
Links:
https://halfgrammeofsoma.bandcamp.com/
https://www.facebook.com/hgosband/
Εισιτήρια προπωλούνται προς 19 ευρώ (μονό) και 35 ευρώ (διπλό – περιορισμένος αριθμός). Στο ταμείο, η τιμή θα είναι 22 ευρώ.
Διάθεση: τηλεφωνικά στο 11 876, στα καταστήματα Seven Spots, Reload, Media Markt, Ευριπίδης και το www.viva.gr

Mayhem + Ravencult
2017-05-26 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Οι Mayhem, το κορυφαίο συγκρότημα της Νορβηγικής Black Metal σκηνής, έρχονται στην Αθήνα για να παρουσιάσουν ένα μοναδικό show, την Παρασκευή 26 Μαΐου στο Fuzz Live Music Club, όπου θα παίξουν ζωντανά ολόκληρο το εμβληματικό album “De Mysteriis Dom Sathanas”, το οποίο – με όλη την τραγική ιστορία που το συνοδεύει – θεωρείται ως ο σημαντικότερος δίσκος στην ιστορία του ακραίου ήχου.
Mαζί τους, ως special guests, οι θρυλικοί Ravencult oι οποιοι θα παρουσιάσουν για πρώτη φορά live το “Force of Profanation” από την κυκλοφορία του, που κυκλοφόρησε στη Metal Blade Records τον Νοέμβρη του 2016.

Εισιτήρια προπωλούνται προς 28 ευρώ (το ένα) και 50 ευρώ (τα δύο). Στο ταμείο, η τιμή θα είναι 29 ευρώ.
Διάθεση: τηλεφωνικά στο 11 876, στα καταστήματα Public, Seven Spots, Reload, Media Markt, Ευριπίδης και το www.viva.gr

“Ακουσα πρώτη φορά για τους Mayhem όταν έλαβα ένα γράμμα απ’ τον Euronymous, κάπου στο ’91-’92, που χωρίς να το γνωρίζω τότε θα μου άλλαζε όλη μου τη ζωή. Εψαχναν για τραγουδιστή να καλύψει το κενό που δημιουργήθηκε από την αυτοκτονία του Dead.
Φυσικά και είπα ναι και το 1993 ηχογραφούμε το ‘De Mysteriis Dom Sathanas’, μία απ’τις πιο μαγικές ηχογραφήσεις που έγιναν ποτέ. Η μουσική του άνοιξε εναλλακτικές διαστάσεις που απλά δεν ήμασταν έτοιμοι να διαχειριστούμε τότε, οι οποίες εξαπέλυσαν ένα απόλυτο Χάος που οδήγησε στην πυρπόλυση εκκλησιών και τον φόνο εντός της μπάντας. Ήταν πραγματικά σχεδόν αδύνατον να κυκλοφορήσει ο δίσκος, αλλά όταν τελικά αυτό έγινε, το ’94, είχε δραματική επίδραση στη συνολική Heavy Metal σκηνή. Το ‘Δεύτερο κύμα του Black Metal’ γεννήθηκε στο κρύο και σκοτεινό υπόγειο Oslo.
Ταυτοχρόνως, οι Mayhem διαλύονται σε πυρά για να αναγεννηθούν απ’τις στάχτες τους στη συνέχεια με νέα και παλιά μέλη. Αλλά αυτός ο δίσκος είναι τόσο ισχυρός και τόσο μοναδικός που ακόμα και μετά την επανένωση μου με τους Mayhem το 2004, ποτέ δεν νιώθαμε άνετα να τον παρουσιάσουμε στην ολότητά του.
“Ο χρόνος πέρασε και όλη η μπάντα ισχυροποιήθηκε και απέκτησε μεγαλύτερη εμπειρία. Και ήρθαμε στο τώρα, που νιώθουμε παντοδύναμοι για να τον παρουσιάσουμε ολόκληρο και να ελευθερώσουμε Εκείνο το Τέρας μετά από δύο δεκαετίες. Κι έτσι τα ‘De Mysteriis Dom Sathanas’ επιτέλους έρχονται σε Ζωή!” / Attila Csihar
Υπάρχουν σημεία στην ιστορία τόσο ισχυρά και υπερβατικά που η στιγμιαία δύναμη τους, ως άλλη αστραπή σε σκοτεινό ουρανό, την αλλάζει καθοριστικά. Ένα τέτοιο σημείο είναι το “De Mysteriis Dom Sathanas”, ή αλλιώς ο πιο επιδραστικός δίσκος στην ιστορία του black metal – και του extreme metal γενικότερα – με τον απόηχο των ύμνων του να στοιχειώνει τα πρώτα βήματα εφηβικών σχημάτων στο ξεκίνημά τους, αλλά και να στέκεται ως απόλυτος κριτής σχημάτων διεθνούς φήμης.
Η ιστορία αυτού του μοναδικού και τραγικού δίσκου αλλά και της εξάπλωσης της Νορβηγικής black metal σκηνής ξεκινάει το 1991 με την αυτοκτονία του Per “Dead” Ohlin, πρώην τραγουδιστή των Mayhem και υπεύθυνου για το στιχουργικό κομμάτι του DMDS. Ο Øystein “Euronymous” Aarseth βασίζεται στο γεγονός για να εξαπολύσει την ισχυρότερη προώθηση που είχε δει η σκηνή μέχρι τότε, με την δισκογραφική του, Deathlike Silence, να μεσουρανεί και τα επόμενα τρία χρόνια να ακολουθούν ιστορικές κυκλοφορίες από τις σκηνές του Oslo, Bergen και Kristiansand, αλλά και τις συγκεκριμένες πόλεις να βλέπουν εκκλησίες να πυρπολούνται αλλεπάλληλα. Μια σκηνή γεννιέται μέσα από αίμα και φωτιά.
Μετά την αυτοκτονία του Dead, ο Euronymous επικοινωνεί με τον Attila Csihar για τα φωνητικά του δίσκου (Tormentor, Sunn O))), Gravetemple), τραγουδιστή από το 1987 των Ούγγρων Tormentor και με ήδη ισχυρή φήμη στο τότε black metal underground, αλλά και ένα πολύ ιδιαίτερο και προσωπικό στυλ φωνητικών που δεν είχε ξαναδεί το black metal μέχρι τότε.
Στα drums βρίσκεται ο Jan Axel “Hellhammer” Blomberg, μακροβιότερο μέλος των MAYHEM και μοναδικό σταθερό (μαζί με τον Attila) για το De Mysteriis Dom Sathanas μέχρι τώρα, με το ψευδώνυμό του να είναι φόρος τιμής στην ομώνυμη προ-Celtic Frost μπάντα του Warrior, και επίσης μέλος αναρίθμητων σχημάτων της σκηνής και συνυπεύθυνος για την δημιουργία των πατέρων του avant-garde metal, Arcturus.
Και σαν να μην είναι όλα αυτά αρκετά για να προσδώσουν στους Mayhem, αλλά και στον ιστορικό αυτό δίσκο, την αιματοβαμμένη φήμη που τον ακολουθεί, έρχεται η δολοφονία του Euronymous από τον Varg “ Count Grishnackh” Vikernes, τότε μπασίστα των Mayhem και πασίγνωστου για το solo project του Burzum το 1993, ένα χρόνο δηλαδή πριν το De Mysteriis Dom Sathanas κατορθώσει επιτέλους να κυκλοφορήσει.
Σε κοινή ομολογία – και πραγματικά δεν μπορεί να ειπωθεί αρκετά – το “De Mysteriis Dom Sathanas” είναι ο σημαντικότερος δίσκος στην ιστορία του ακραίου ήχου. Και έπρεπε να περάσουν περισσότερα από 20 χρόνια απ’ την κυκλοφορία του, για να έρθουμε στο σήμερα και να ζήσουμε μία απ’ τις πιο μοναδικές στιγμές της παγκόσμιας μουσικής ιστορίας του ακραίου ήχου. Πέμπτη 25 και Παρασκευή 26 Μαΐου, σε Θεσσαλονίκη και Αθήνα αντίστοιχα, θα ενώσουμε τις φωνές μας με τις ανίερες ψαλμωδίες του Attila, δοξάζοντας τους Mayhem που έφυγαν κι αυτούς που μένουν, σε μια μοναδική καμπή του χωροχρόνου.
Official site
Facebook page

Trashformers present: All★Stars 2017
2017-05-20 22:30 - 2017-05-21 05:00 | Fuzz Club, PIREOS 209 KAI PATRIARXOU IOAKIM 1, Athens, Greece
kαι 80’s…
και 90’s…
και 00’s… (τουλάχιστον αρχές)
και νούμερο 1…
και διαγαλαξιακό…
και All Stars…
και Special Guests…
και δόσεις νοσταλγίας...
και μουσικές από το χθες…
και χορός δίχως αύριο…
– Τί φάση ;;;
ΜΑ ΦΥΣΙΚΑ !!!
Οι Trashformers επιστρέφουν στο Fuzz Live Music Club για ένα διαγαλαξιακό All Stars event τεραστίων διαστάσεων που θα ταρακουνήσει Toshiba(n) 🙂
Άλλωστε μια φορά γίνεσαι 13!
Ναι ναι καλά ακούσατε! 13 χρόνια μουσικής και ακομπλεξάριστης διασκέδασης, γέλιου, και ξέφρενου χορού ανάμεσα στα πιο χαρούμενα πρόσωπα!
Οι Trashformers, το team που κρύβεται πίσω από την επιστροφή των αγαπημένων 90’s και δημιουργοί των αξέχαστων Trash Parties, σας καλούν να γίνετε μέρος της ιστορίας τους σε μια μοναδική βραδιά που η φαντασία και οι αναμνήσεις γίνονται πραγματικότητα!
Φυσικά, όπως σε κάθε All Stars event, θα είναι μαζί αγαπημένοι Special Guests να μας ταξιδέψουν από το σήμερα.. στο τότε!
Σάββατο 20 Μαΐου (παραμονή Κων+Ελένης) – το Fuzz Live Music Clubμεταμορφώνεται σε μια τεράστια “πίστα” χορού (λολ, αστεία λέξη η “πίστα”) με πρωταγωνιστές όλους μας! Φορέστε την πιο 90’s διάθεση σας και ελάτε να το κάνουμε σαν να είναι 1999!
Δημιουργούμε τις μελλοντικές μας αναμνήσεις ♥
The gates are open στις 22:39 ακριβώς! Tηλ. κρατήσεων 210.3450817 – προπώληση 8,00
Προπώληση Online
Στα καταστήματα: Seven spots, RELOAD, Media Markt, Ευριπίδης ή τηλεφωνικώς στο: 11876

Jojo Mayer & Nerve
2017-05-14 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Ο Jojo Mayer και οι Nerve επιστρέφουν στην Αθήνα! Ο εκπληκτικός Ελβετός drummer και το περίφημο τρίο από την Νέα Υόρκη θα μας προσφέρουν μία μοναδική βραδιά, με τους ηλεκτρονικούς ρυθμούς και την τεχνολογία να συνδυάζονται ιδανικά με την πραγματική αυτοσχεδιαστική performance, την Κυριακή 14 Μαΐου στο Fuzz Live Music Club! Ένα συναρπαστικό live για μουσικόφιλους υψηλών απαιτήσεων, με μια μπάντα που “ηχεί σαν ηλεκτρονική μουσική, χωρίς να είναι, και δεν ηχεί σαν jazz ή rock’n’roll, αλλά είναι!”

Ο Jojo Mayer απέκτησε το πρώτο του drum set στην ηλικία των δύο ετών. Με την παρότρυνση του πατέρα του, που ήταν και ο ίδιος μουσικός, ξεκίνησε την πορεία του στα 18 του χρόνια και γρήγορα το ταλέντο του τον έφερε να συμμετέχει στο group του Monty Alexander και να παίζει μαζί με ονόματα όπως ο Dizzy Gillespie και η Nina Simone.
Στις αρχές των 90’s μετακόμισε στη Νέα Υόρκη, όπου συνεργάστηκε με πολλούς καλλιτέχνες από ένα ευρύτατο φάσμα μουσικών στυλ. Ο ίδιος θεωρεί πως έχει επηρεαστεί πρωτίστως από τον Buddy Rich, τον Tony Williams και τον Jack DeJohnette. Το βέβαιο είναι πως θεωρείται ως ένας από τους μεγαλύτερους καινοτόμους στο όργανό του, ενώ το 2014 συμπεριλήφθηκε στη λίστα με τους “50 κορυφαίους drummers όλων των εποχών” από το Modern Drummer Magazine.

Οι Nerve δημιουργήθηκαν το 1997, μέσα από μία σειρά θρυλικών party που διοργάνωνε ο Jojo Mayer με τίτλο Prohibited Beatz. Αρχικά, λειτούργησαν ως μία πλατφόρμα αλληλεπίδρασης και συνεργασίας ανάμεσα σε Djs, visual artists, μουσικούς και κοινό, πριν η κολεκτίβα τους μετουσιωθεί σε ένα πραγματικά δεμένο σχήμα που διασταυρώνει την προμελετημένη δομή των διάφορων στυλ ηλεκτρονικής μουσικής – από την old school jungle, το dubstep, το glitch, τη minimal / tech house – με την πραγματική εκτέλεση και τον αυτοσχεδιασμό.
Με την πάροδο του χρόνου, το group απέκτησε ένα αυξανόμενο φανατικό κοινό μέσα στους κόλπους της νέας / πειραματικής μουσικής, φέρνοντας την αυτοσχεδιαστική παράδοση της jazz, τους ρυθμούς και τη στιλιστική της εξέλιξη στην ψηφιακή εποχή. Την ίδια στιγμή, οι Nerve αγκαλιάζουν την ουσία του rock’n’roll, που σημαίνει να διασκεδάζεις πραγματικά, επανεξετάζοντας και ξεπερνώντας την σχέση ανάμεσα στην ανθρώπινη δημιουργικότητα και την ψηφιακή τεχνολογία, κατορθώνοντας να δημιουργήσουν μία νέα μορφή μουσικής έκφρασης που είναι μοναδική στον κόσμο.
Εισιτήρια προπωλούνται προς 23 ευρώ (μονό) και 40 ευρώ (διπλό – περιορισμένος αριθμός).
Στο ταμείο, η τιμή θα είναι 25 ευρώ.
Διάθεση: τηλεφωνικά στο 11 876, στα καταστήματα Seven Spots, Reload, Media Markt, Ευριπίδης και το www.viva.gr

Wovenhand + Emma Ruth Rundle
2017-05-13 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Oι μοναδικοί Wovenhand επιστρέφουν στην Ελλάδα!
Σχεδόν τρία χρόνια μετά την τελευταία τους επίσκεψη στη χώρα μας, ο David Eugene Edwards και η εκλεκτή παρέα του θα πραγματοποιήσουν δύο εμφανίσεις, την Παρασκευή 12 Μαΐου στο Fix Factory of Sound (Θεσσαλονίκη) και το Σάββατο 13 Μαΐου στο Fuzz Live Music Club (Αθήνα).
Η προπώληση ξεκινάει, και για τις δύο συναυλίες, προς 23 ευρώ (το ένα) και 40 ευρώ (τα δύο) και για περιορισμένο αριθμό εισιτηρίων. Μετά την εξάντλησή τους, θα συνεχιστεί προς 25 ευρώ (το ένα) και 45 ευρώ (τα δύο). Στο ταμείο, η τιμή θα είναι 28 ευρώ.
Tη βραδιά θα ανοίξει η εξαιρετική Αμερικανίδα τραγουδίστρια και συνθέτρια, Emma Ruth Rundle.

Η μουσική των Wovenhand και του τραγουδοποιού / πολυοργανίστα David Eugene Edwards χαρακτηριζόταν πάντοτε από μία απαράμιλλη ένταση.
Από την αποκαλυπτική αναβίωση της παλαιάς Americana με τους θρυλικούς Sixteen Horsepower, στα 90’s, μέχρι τις ευαίσθητες φθαρμένες μπαλάντες των αρχικών κυκλοφοριών των Wovenhand, η μουσική του Edwards διατηρούσε πάντοτε αυτή την ουράνια βαρύτητά της καθώς εξελισσόταν. Τώρα, όμως, στη σημερινή ενσάρκωσή τους, οι Wovenhand είναι μία μπάντα που επεκτείνει στο έπακρο αυτή τη δύναμη με ακρίβεια και εφευρετικότητα. Ο ήχος τους είναι τόσο ξεχωριστός και συναρπαστικά συντριπτικός που ακόμα και οι πιο βαριές metal μπάντες αδυνατούν να τον συναγωνιστούν.
Το τρέχον line-up των Wovenhand περιλαμβάνει τον κιθαρίστα Chuck French, τον μπασίστα Neil Keener (και οι δύο από τους Planes Mistaken For Stars) και τον drummer Ordy Garrison, πλαισιωμένους πλέον από τον πιανίστα / κημπορντίστα Matthew Smith των σπουδαίων Crime & The City Solution. Με αυτή τη σύνθεση, ηχογράφησαν το πιο πρόσφατο album τους, “Star Treatment” (Σεπτέμβριος 2016), στο περίφημο Electrical Audio του Steve Albini στο Chicago, με τη συνδρομή του Sanford Parker που συμμετείχε και στο αμέσως προηγούμενο, “Refractory Obdurate” (2014).
Για να πάρουμε την ιστορία από την αρχή, όπως προαναφέραμε, ο David Eugene Edwards έγινε πολύ γνωστός στα 90’s ως front man των εκπληκτικών 16 Horsepower, μιας alternative country μπάντας που οι ρίζες των επιρροών της μοιράζονταν ανάμεσα στη folk και gospel μουσική και την κληρονομία ονομάτων όπως οι Joy Division, οι Gun Club, ο Nick Cave και οι Birthday Party.
Το 2001, άρχισε να παίρνει σάρκα και οστά η ιδέα των Wovenhand, αρχικά σαν ένα solo side-project του Edwards. Το 2002, κυκλοφόρησε το “Folklore”, το υπέροχο album που έμελλε να αποτελέσει το κύκνειο άσμα των 16 Horsepower (τουλάχιστον όσον αφορά στις επίσημες studio δουλειές της μπάντας, αφού ακολούθησαν ορισμένες συλλογές και live ηχογραφήσεις). Την ίδια χρονιά, οι Wovenhand εμφανίζονται για πρώτη φορά δισκογραφικά με το ομώνυμο ντεμπούτο τους.
Τον Απρίλιο του 2005, οι 16 Horsepower ανακοίνωσαν επίσημα τη διάλυσή τους και έκτοτε ο David συνέχισε να εξερευνά τις σκοτεινότερες πτυχές της Americana μέσω των Wovenhand. Η βάση της μουσικής του(ς) παραμένει η alternative country και η folk, εμπλουτισμένη από στοιχεία που προέρχονται από το gothic και το post-punk, αλλά ακόμα και από τον σκληρότερο ήχο.
Το σίγουρο με τους Wovenhand και, κυρίως, με τη φωνή του Edwards, είναι πως “αν τους ακούσεις έστω και μία φορά θα πρέπει να περάσει πολύς καιρός μέχρι ν’ αρχίσεις να τους ξεχνάς, εκτός κι αν κάτι δεν πηγαίνει καλά με τον τρόπο που λειτουργεί η καρδιά σου.”
Κάθε τους εμφάνιση αποτελεί κατάθεση ψυχής και μοναδική εμπειρία για τους παρευρισκόμενους που έχουν έρθει έτοιμοι και με ανάλογη διάθεση. Άλλωστε, το να βάζει την καρδιά και την ψυχή του σε κάθε του τραγούδι αποτελεί μονόδρομο στον τρόπο που εκφράζεται ο Edwards.

Έγραψαν:
“Δεν υπάρχει κάτι ξεκάθαρο στο οποίο να πιστέψει κάποιος. Μερικές φορές αισθάνομαι τόσο χαμένος, αλλά ακόμα και στις χειρότερες ημέρες, το ‘American Wheeze’ των 16 Horsepower ήταν το μοναδικό σημάδι που χρειαζόμουν, ένας χορός της ιστορίας, του μόχθου, της δύναμης και της δόξας της αληθινής μουσικής δημιουργίας. Έτσι, ανεξάρτητα με το τι προφητεύει ο David Eugene Edwards, οποιοδήποτε σκοτεινό τέλος και αν αναμένει, σε αυτό λέω: Αμήν!” Consequence of Sound
“Αυτή είναι μουσική ξεριζωμένη από την καρδιά και την ψυχή ενός ανθρώπου, κι αν μερικές φορές σε κάνει να αισθάνεσαι άβολα, αυτό σημαίνει ότι οι Wovenhand κάνουν τη δουλειά τους πολύ καλά!” All Music Guide
“Το συνολικό αποτέλεσμα είναι σχεδόν… παραισθησιογόνο!” Uncut
Official site
Facebook page
Twitter
Instagram
Bandcamp
Η Αμερικανίδα τραγουδίστρια και συνθέτρια, Emma Ruth Rundle, θα «ανοίξει» τις συναυλίες των Wovenhand στη χώρα μας. Mε τον περσινό δεύτερο δίσκο της “Marked for Death” ανέβηκε… σκαλί, γνωρίζοντας την ολοκληρωτική αποδοχή κοινού και κριτικών.
Πώς περιγράφεται η μουσική της;
Γυμνή ένταση, υποβλητικά ηχοτοπία με στίχους στενάχωρης ειλικρίνειας. Mια συγκρατημένη αγριότητα που στο τέλος ακούγεται σχεδόν εκφοβιστική. Μπορεί να μετατρέπει τον δικό της πόνο και τα συναισθήματα της απώλειας και της ήττας σε ένα έργο μοναδικής ομορφιάς.
Δεν είναι ασυνήθιστο για τους καλλιτέχνες να εμπνεύονται από μια συναισθηματική αναταραχή και υπερβαίνοντας τον πόνο τους να τον κάνουν καύσιμο για την καλλιτεχνική “πυρά” τους. Να καλούν και τον ακροατή να βιώσει συγκίνηση και κάθαρση μαζί τους σε πραγματικό χρόνο. Η Emma Ruth Rundle είναι ακριβώς μια τέτοια μουσικός.
Το ντεμπούτο της “Some Heavy Ocean” κυκλοφόρησε την άνοιξη του 2014 μέσω της Sargent House. O δεύτερος δίσκος της “Marked for Death” ήρθε τον Νοέμβριο του 2016 και συνοδεύτηκε από διθυραμβικές κριτικές.
Από το 2008 είναι μέλος και ηχογραφεί με τρεις (!) μπάντες (και είναι παράλληλα visual artist). Τους Nocturnes, τους Red Sparowes και τους Marriages.
Έγραψαν για αυτήν:
«Η Rundle έκανε γνωστό το όνομά της παίζοντας χαμηλότονες συνθέσεις γοτθικού δράματος. Το “Marked for Death” καταφέρνει να είναι το πιο οδυνηρό αλλά και ταυτόχρονα ελπιδοφόρο και αναζωογονητικό έργος της»
Pitchfork
«Ξεπερνάει όρια και συμβάσεις, αδιαφορεί για είδη και βρίσκει το ιδανικό σημείο, εκεί, που η μουσική της είναι και για λίγους αλλά μπορεί να ακουστεί και από τους πολλούς»
Brooklyn Vegan
Επίσημο site
Facebook page
Bandcamp

Dirty Granny Tales present "Telion's Garden"
2017-05-06 20:00 - 2017-05-09 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Οι Dirty Granny Tales παρουσιάζουν για δεύτερη χρονιά στην Ελλάδα το “Telion’s Garden” μετά τις επιτυχημένες και sold out παραστάσεις τους στο Θέατρο Χώρα, αυτή τη φορά για τέσσερεις διαδοχικές εμφανίσεις στο Fuzz Live Music Club στις 6, 7, 8, 9 Μαϊου.

Συνδυάζοντας πρωτότυπη ζωντανή μουσική, εντυπωσιακά κοστούμια και μάσκες, χορό, ανατρεπτικό κουκλοθέατρο και προβολή animation –όλα κατασκευασμένα από τους ίδιους!- η Βρώμικη Γριά θα διηγηθεί μια ιστορία που αγγίζει πολυεπίπεδα τους Έλληνες.
Το Telion’s Garden είναι μια ιστορία επηρεασμένη από τη μετανάστευση και εισβάλει στα ανθρώπινα ένστικτα, όπου η αγανάκτηση και ο φόβος σε οδηγεί σε απεγνωσμένες αποφάσεις. Η επιδίωξη για έναν τέλειο, άψογο και θεϊκό κόσμο, γίνεται ο στόχος. Ένας κόσμος όπου καμιά φλόγα δεν μπορεί να τον καταστρέψει, ένας κόσμος που δεν επιτρέπει την ύπαρξη της διαβολικής φωτιάς! Όμως, η έλλειψη της φωτιάς δημιουργεί έναν ψυχρό, χωρίς καθόλου αισθήματα, κόσμο… Η τελειότητα είναι μια αυταπάτη… Η ζωή είναι ένας αδιαχώριστος δεσμός από φως και σκοτάδι. Το να σεβαστούμε αυτόν το δεσμό είναι η μόνη διέξοδος για την επιβίωσή μας… Καλώς ήλθατε στο κόσμο των Dirty Granny Tales…
Η φιλόδοξη ομάδα των Dirty Granny Tales δημιουργήθηκε στην Αθήνα το 2005, όταν ο συνθέτης και δημιουργός animation Σταύρος Μητρόπουλος εμπνεύστηκε τη δημιουργία ενός μουσικοθεατρικού θεάματος στο οποίο μουσικοί, χορευτές, μαριονέτες και animation θα συνυπάρχουν στη σκηνή, προκαλώντας μία σκοτεινή, εξπρεσιονιστική αίσθηση στο κοινό. Το 2006 έκαναν την πρώτη τους εμφάνιση στην Αθήνα, με το έργο “Inversed World” και το πείραμα των DGT είχε απόλυτη επιτυχία. Το κοινό σαγηνεύτηκε, ο τύπος και οι κριτικοί εντυπωσιάστηκαν. Το 2008 κυκλοφόρησαν το ομώνυμο album τους το οποίο εξαντλήθηκε ταχύτατα. Το 2009 παρουσίασαν ζωντανά το νέο τους έργο “Didi’s Son” το οποίο κυκλοφόρησε σε CD και DVD το 2010. Το 2011 παρουσίασαν στους μεγαλύτερους Αθηναϊκούς θεατρικούς χώρους μία μεγάλη παραγωγή με το όνομα “Rejection”, η οποία έλαβε διθυραμβικές κριτικές. Το σχήμα έχει εμφανιστεί στους μεγαλύτερους θεατρικούς χώρους της Ελλάδας αλλά και διεθνή φεστιβάλ του εξωτερικού. Οι δύο τελευταίες τους ζωντανές εμφανίσεις έγιναν στο θέατρο Badminton, το μεγαλύτερο θεατρικό χώρο της Αθήνας, στις οποίες τα εισιτήρια εξαντλήθηκαν. Το 2012 το σχήμα μεταναστεύει στο Βερολίνο όπου ξεκινά το επόμενο κεφάλαιο της ιστορίας του για να μαγέψει το ευρωπαϊκό κοινό σε φεστιβάλ και θέατρα και το 2016 επιστρέφουν στην Ελλάδα για να παρουσιάσουν για πρώτη φορά το “Telion’s Garden” με μεγάλη επιτυχία, μετά από πολλαπλές sold out εμφανίσεις στο Θέατρο Χώρα.
Οι εμφανίσεις των Dirty Granny Tales συνδυάζουν μουσική, μαριονέτες, χορό κοστούμια, μάσκες και animation, όλα κατασκευασμένα από τους ίδιους. Στη σκηνή ζωντανεύουν ατμοσφαιρικά και απόκοσμα παραμύθια χρησιμοποιώντας συμβολισμούς σε όλες τις παραπάνω τέχνες. Μουσικοί με ακουστικά όργανα όπως κιθάρα, μαντολίνο, μπάσο, τσέλο, πιάνο, κρουστά και φωνητικά χαρακτήρων, λένε τα παραμύθια ενώ ο χορός, οι μαριονέτες και το animation σχηματίζουν το σκοτεινό πλαίσιο των παραμυθιών των Dirty Granny Tales. Το κοινό τους αποτελείται από ένα ευρύ φάσμα τόσο ηλικιακά, όσο και σε καλλιτεχνικές προτιμήσεις.
Opening Acts:
Σάββατο 6 Μαΐου
Ο κουκλοπαίκτης Αλέξανδρος Μονοκάνδυλος
Κυριακή 7 Μαΐου
η ομάδα performance Etherica
Δευτέρα 8 Μαΐου
Performance με την Εριφύλη Δαφέρμου
στα κρουστά Μιχάλης Κασβίκης.
(ex-Dirty Granny Tales)
Τρίτη 9 Μαΐου
Η ομάδα performance Lotusland
Πόρτες: 20:30
ΤΙΜΕΣ ΕΙΣΙΤΗΡΙΟΥ:
• 22 € (Διπλό εισιτήριο)
• 12 € (Presale)
• 15 € (On spot)
ΣΗΜΕΙΑ ΠΡΟΠΩΛΗΣΗΣ:
• Viva.gr | Ηλεκτρονική προπώληση:
• Τηλεφωνικά στο 11876
• Reload Stores
• Media Markt
• Seven Spots
• Βιβλιοπωλείο Ευριπίδης
LINKS:
• Official site
• Facebook

Panda Dub Live Band
2017-05-05 21:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
H Enter Events παρουσιάζει για πρώτη φορά στην Ελλάδα τον Panda Dub με την συνοδεία της Live Band του!
O ευλογημένος αυτός Γάλλος, μοναχός του τάγματος της dub, που σάρωσε πνεύμα και σώμα, σε μια αποθέωση της σκηνής, στις 21 Μαΐου 2016 στο Βοτανικό με ένα τέλειο μείγμα από ethnic δείγματα, edgy και powerfull electro tunes, με έντονο βαρύ ρυθμό, επιστρέφει την Παρασκευή 5 Μαΐου 2017 για να τυλίξει ακόμη μια φορά με τους ομιχλώδεις ήχους του τα πάντα στην πρωτεύουσα, σε ένα δυναμικό live συνοδευόμενος αυτή τη φορά από 2 Ιππότες του ίδιου τάγματος, με όπλα τους το μπάσο και τα τύμπανα!
Τον Μάιο του 2016 η Enter Events πιστεύοντας ακράδαντα στη δυναμική του καλλιτέχνη και στην αίσθηση που μπορεί να αφήσει μέσα από μια live εμφάνιση του, τον παρουσίασε για πρώτη φορά στην Αθήνα, στον Βοτανικό, σε μια solo συναυλία την οποία τα 1.000 και πλέον άτομα που παρευρέθηκαν μπορούν να επιβεβαιώσουν την μοναδική εμπειρία που τους πρόσφερε, καθώς πολύ απλά μπορεί να βρίσκεται για ώρες σε ένα συνεχόμενο pick.
Ο κόσμος ζήτησε να επιστρέψει και ο ίδιος το υποσχέθηκε. Η Enter Events σε μια ιδανική συγκυρία τον φέρνει και πάλι στην Ελλάδα, αμέσως μετά την κυκλοφορία [1η Μαρτίου] του νέου του album «Shapes and Shadows», την Παρασκευή 5 Μαΐου και μάλιστα μαζί με την Live Band του. για το μοναδικό από κοινού τους live εκτός Γαλλίας, καθώς έπειτα από την Αθήνα δεν θα ακολουθήσει άλλο live τους στην υπόλοιπη Ευρώπη! Μονάχα όσοι βρέθηκαν στον Βοτανικό πέρσι μπορούν να φανταστούν τι είδους απογείωση θα επέλθει με τα τύμπανα και το μπάσο να τον συνοδεύουν.
Την συναυλία θα ανοίξει ο Billa Qause με ανανεωμένο MPC Live set και μετά το show του Panda Dub ο Kill Emil θα κλείσει τη βραδιά.
Εισιτήρια προπωλούνται προς 18 ευρώ (το ένα) και 30 ευρώ (τα δύο).
Οι πρώτοι 100 που θα αγοράσουν μονό εισιτήριο των 18 ευρώ κερδίζουν αυτόματα μια υπογεγραμμένη αφίσα απο τον Panda Dub και τη Live Band του.
Τα διπλά εισιτήρια των 15 ευρώ, θα διατίθενται έως τις 7 Aπριλίου ή μέχρι εξαντλήσεως τους.
Εισιτήρια διατίθενται τηλεφωνικά στο 11 876, στα καταστήματα Public, Seven Spots, Reload, Media Markt, Ευρυπίδης και online στο Viva.gr

Toundra
2017-04-27 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Οι Ισπανοί Toundra, ένα από τα καλύτερα instrumental σχήματα της Eυρώπης, έρχονται για πρώτη φορά στη χώρα μας. Η τετραμελής post-rock / experimental μπάντα από τη Μαδρίτη θα βρίσκεται την Πέμπτη 27 Απριλίου στο Fuzz Live Music Club για μία μοναδική συναυλία.
To 2017 συμπληρώνουν 10 χρόνια πορείας και το γιορτάζουν με μια πανευρωπαϊκή περιοδεία η οποία ξεκινά από την Αθήνα, σε μια βραδιά που υπόσχονται να μετατρέψουν σε highlight της δικής τους καριέρας και δικής μας χρονιάς!

Tην πολυαναμενόμενη βραδιά θα ανοίξουν δύο ελληνικές μπάντες που απαιτούν την προσοχή σου. Οι Allochiria, η αθηναϊκή post-sludge μπάντα, που μόλις κυκλοφόρησε το δεύτερο δίσκο της “Throes” που ήδη συζητείται. Mαζί τους και οι Their Methlab, η post rock/metal μπάντα από τα Γιάννενα.

Εισιτήρια διατίθενται προς 17 ευρώ (ένα εισιτήριο) και 30 ευρώ (δύο εισιτήρια). Στο ταμείο, η τιμή θα είναι 19 ευρώ. Διάθεση: τηλεφωνικά στο 11 876, στα καταστήματα Public, Seven Spots, Reload, Media Markt, Ευριπίδης και το www.viva.gr.
Οι Toundra δημιουργήθηκαν το 2007 στην Μαδρίτη και την επόμενη χρονιά κυκλοφόρησαν το ντεμπούτο τους με τίτλο “I”. Μέχρι στιγμής, έχουν κυκλοφορήσει άλλα τρία albums που ονομάστηκαν και αυτά, απλά, “II” (2010), “IIΙ” (2012) και “ΙV” (2015).

Μελαγχολικοί και ταυτόχρονα εκρηκτικοί, βασίζουν τον ήχο τους σε έναν εμπνευσμένο συνδυασμό post-rock και post-metal με experimental στοιχεία, αλλά προσπαθούν να επεκτείνουν συνεχώς τα όριά τους, εμπλουτίζοντάς τον με επιρροές από progressive μουσική, προσθέτοντας συνεχώς νέους φίλους στον ήδη αρκετά μεγάλο πυρήνα των φανατικών οπαδών τους σε ολόκληρη την Ευρώπη.
Ο τελευταίος τους δίσκος, “IV”, έχει λάβει διθυραμβικές κριτικές. Από το ατμοσφαιρικό “Viesca”, που χαρακτηρίζεται από την έντονη παρουσία εγχόρδων και πνευστών, μέχρι το πανίσχυρο “Kitsune”, αποδεικνύουν πως πλέον έχουν το υλικό που θα μας οδηγήσει σε μια κατακλυσμιαία κορύφωση, από αυτές που απλά αλλάζουν το status μιας μπάντας.
Οι Toundra απαιτούν την προσοχή σου για κάθε δευτερόλεπτο της μουσικής τους. Με τις εκτελεστικές του ικανότητες να φτάνουν πλέον σε επίπεδο τελειότητας, δημιουργούν ατμοσφαιρικά ηχοτοπία ενός δικού τους μεταλλικού post-rock σύμπαντος. Στη συνείδηση του ευρύτερου κοινού, oι Toundra ανήκουν πλέον στην ελίτ, πλάι σε ονόματα σαν τους Isis, Mogwai, God Is An Astronaut, Pelican και Russian Circles.
Το σίγουρο είναι πως κατορθώνουν να προσδώσουν μία ευπρόσδεκτη φρεσκάδα, ηλεκτρισμό και ενέργεια σε ένα μουσικό ρεύμα που πολλές φορές ίσως ηχεί επαναλαμβανόμενο. Το μέλλον τους ανήκει, όπως διαπίστωσαν διοργανωτές και σπουδαία φεστιβάλ από όλη την Ευρώπη (Primavera Sound, Dcode, Resurrection, FIB) που τους κάλεσαν για ζωντανές εμφανίσεις τα τελευταία χρόνια. Ας τους απολαύσουμε κι εμείς από κοντά, ακριβώς την ώρα που πρέπει, στις 27 Απριλίου.
Official Site
YouTube
Facebook page
Twitter
Instagram
